MIHO 


PO MILOSTI BOŽJOJ I SVETE APOSTOLSKE 
STOLICE BISKUP HVARSKI, BRAČKI I VIŠKI, 
LJUBLJENOM SVEĆENSTVU I MILOM PUKU 
BLAGOSLOV I MIR OD GOSPODINA! 


Premili vjernici, kako vam je već dobro 
poznato, veliki je naš Sv. Otac, koji tako mudro uprav- 
lja sv. Crkvom, svojim pismom od 6. siječnja prošle 

.godine svečano proglasio Izvanrednu Svetu Oodinu 
te općeniti i najveći Jubilej, kako ga je On sam nazvao, 
na uspomenu navršene 1900. obljetnice odkađ je iz- 
vršeno otkupljenje ljudskoga roda. Taj je prevažni 
događaj Sv. Otac bio već navijestio malo dana prije, !: 
na Badnji dan godine 1932., odličnom zboru Kardinala 
i preko njega čitavom svijetu u svom odgovoru na 
običajna Božićna čestitanja. Od te se proslave Vrhovni 
Pastir sv. Crkve nada što obilatijem izljevu Božjih mi- 
losti i ojačanju duhovnog života kod svih vjemika. 
»Ova sretna zgoda — naglasio je Sv. Otac u gore spo- 
menutom pismu — neka ljude potakne, da svoje misli 
barem malo odvrate od zemaljskih i prolaznih stvari, 
koje ih ovaj čas toliko muče, na nebeske i vječne; neka 
od tjeskobnih nedaća današnjih vremena dušu dignu 
u nadi onog vječnog blaženstva, na koje nas je pozvao 
Krist Gospodin, kada je svoju krv prolio i kad je iz- 
vršio golema dobročinstva svake vrsti. Neka se iz 
burne sadašnjice saberu i u sebi >promišljaju sreem« 

prjise= iake dojervariu gta ia predanosti oslobo:lio 
ljudi zagrijati aa ljuba ih pie =. “> a 
nagnati da Odra X <. e a " resom nužiom 
vrate." —Napome mara za . OSANJI ljubav uz. 
koja Pm di f nui jostšr naa ni dobročinstava 
pozivlje da kroz ovu sv. godinu slavimo, — 
—. App ija Presv. Euharistije, Prve Sv. pri- 
, g ređenja i Presvetu Muku i Smrt 
Isusovu, Isusovo Uskrsnuće, ustanovljenje sv. Ispovi- 
jedi, podijeljenje primata jurisdikcije Sv. Petru, Uza- 
šašće Isusovo na nebo, dolazak Duha Svetoga, te slavo- 
dobitni početak Apostolskog propovijedanja, — Sveti 
Otac ushitno kliče: ,,Ima li, mili sinovi, što svetije; 
ima li što dostojnije stoljetne proslave? Iz ovih van- 
rednih događaja i darova u kojima je sadržan zemalj- 
ski život Isusa Krista, izvire nami život, koji je pravi 
život, i rađa se cjelokupnoj ljudskoj zajednici novi 
red... Dignimo se dakle na posao molitve i svaki po- 
jedinac na pokajanje za svoje prekršaje. U molitvama 
i zadovoljštinama postarajmo se ne samo za naše vječno 
spasenje, nego i čitavog ljudskog roda, koji su tolike 
zablude nagnale na stramputicu, tolike zadjevice, 
međusobna trvenja i nesreće u stradanje, a tolike po- 
gibli u tjeskobu." Ovim je zanosnim riječima pozvao 
Sv. Dtac sve vjernike na proslavu velikog jubileja na- 
šega otkupljenja i sav se katolički svijet revno oda- 
zvao glasu svog Vrhovnog Pastira. Svuda su se počam 
od 2. aprila pr. god., kada je otvorena Sveta Godina, 
držale svečanosti i pobožnosti osobito na čast Pre- 
svetoga Križa Isusova, tog slatkog drva našega spa- 
senja. Mnogi su hodočastili i u središte kršćanstva, u 
vječni Rim, k zajedničkom Ocu, da zadobiju vanredno 
jubilejsko proštenje, pa smo i mi, premili vjernici, 
kako dobro znadele, obavili u čitavoj biskupiji od- 
ređene proslave, koje su još jednom pokazale živu 
vjeru i goruću ljubav našeg naroda prema Božanskom 

Otkupitelju. Nu radi teških ekonomskih prilika samo 
je malen broj naših vjernika mogao hodočastiti k Sv. 
Ocu i postignuti posebno jubilejsko proštenje, i zato 
će Sv. Otac po običaju protegnuti svetu Godinu i na 
čitav svijet, da se tako njime duhovno okoriste ne samo 
Urbs (Vječni Grad), nego i čitav Orbis terrarum, pa 
dok vam javljam tu rađosnu vijest, što sam ju čuo iz 
ustiju samog Sv. Oca prigodom svoje audijencije dne 
30. prošlog oktobra, smatram shodnim da vam u ovoj 
korizmenoj poslanici stavim pred oči neizreciva dobro- 
činstva, što ih je Božanski naš Spasitelj djelom svoga 
otkupljenja donio najprije svakome pojedinomu od 
nas, a zatim čitavoj ljudskoj zajednici. Stalan sam da 
ćete, pomno razmatrajući neizmjernu Isusovu ljubav 
prema nami iskazanu nam osobito u blagodatima svo- 
jega otkupljenja, raspaliti se sve većim žarom prema 
Njemu i podvostručenom gorljivošću poraditi koli za 
svoje posvećenje, toli za gorljivo širćnje spasonosnog 
Kristovog kraljevstva u srcima svojih bližnjih, napose 
onih u svojoj okolini, gdje vas je Bog postavio da živite. 
ž* * o# 

Premili vjernici, neprocjenjive su blagodati što 
nam ih donio dolazak Sina Božjega na ovaj svijet, naj 
prije svakomu pojedinomu od nas, zatim čitavom ljud- 
skom rodu. Istina je, Krist je došao na zemlju u prvom 
redu za čovjeka pojedinca, da njega posveti i pomogne 
mu dostići zadnju svrhu za koju je stvoren. Ali pošto 
je čovjek određen da živi u društvu, pa — kako jasno 
viđamo u povijesti čovječanstva, a to možemo i opaziti 
okolo sebe u svojem užem krugu gdje živimo, — iz- 
među čovjeka i zajednice u kojoj se nalazi, nastaje 
šzmjenični utjecaj te jedan djeluje na drugoga u do- 
brom ili zlom smislu, naravno je slijedilo da je pre- 
porod čovjeka pojedinca u kršć. duhu morao djelovati 
i na ljudsku zajednicu, pa stoga nepristrana povijest 
mora i priznati blagotvoran upliv kršćanstva ne samo 
na pojedinca, nego i na čitavu ljudsku zadrugu. Zato 

ćemo se u ovom pismu u kratkim potezima osvrnuti 
najprije na dobročinstva donesena po Kristu čovjeku 
pojedincu, zatim na blagodati čitavom ljudskom društvu, 

Da bolje shvatimo neizreciva dobra što nam ih 
donijelo Kristovo oikupljenje, zaslužuje da si dozovemo 
u pamet divno i sreino stanje u kojem je bio prvi čo- 
vjek stvoren od predobroga Gospodina, a koje je na 
žalost nesretno svojom krivnjom izgubio. Kako vam je 
poznato, premili vjernici, po katekizmu, Svemožni je 
Bog, koji je neizmjerno savršen i dostatan sam sebi u 
svom neizrecivom blaženstvu, u neizmjernoji svojoj do- 
broti hotio druga bića učiniti dionicima svoga blažen- 
stva. Stvorio je stoga anđele na nebu i ljude na zemlji. 
Svojom svemožnom riječju: »neka ibude« stvorio je: 
Gospodin Bog nebo i zemlju i sve što je na nebu i na 
zemlju: stvorio je na nebu sunce, mjesec i zvijezde, 
stvorio je na zemlji sva zemaljska bića, živuća i ne- 
živuća, i napokon je stvorio čovjeka. Zadnjega je stvo- 
rio čovjeka, da pokaže da je čovjek kruna svega stvo- 
renoga, da pokaže kako ga visoko cijeni. »Kad koji 
kralj želi doći u koji grad, to pošalje unaprijed cijelo 
svoje dvorjanstvo da. sve pripravi za njegov dolazak. 
Tako je isto i Bog najprije ono stvorio što je određeno 
za službu čvjeka, a onda samoga čovjeka«, lijepo veli 
sv, Ivan Krizostom. »Istom kad je kraljevstvo bilo 
uređeno, imao jeibiti stvoren vladar.« (Sv, Grgur Naz.) 
Toliko je, premili vjernici, Bog cijenio čovjeka! Nu još 
nam bolje pokazuje veličinu dostojanstva čovjeka, kada: 
promatramo uzvišenost čovječje naravi i posebne da- 
rove kojim ga je Gospod odmah u početku obdario. 
»Učinimo čovjeka na sliku i priliku svoju i neka vlada 
ribama morskim, pticama nebeskim i životinjama i 
cijelom zemljom!« (Gen. 1, 26.) Ovako naglasuje sv. 
Pismo stvaranje njegovo. .iNu po čemu je čovjek slika 
i prilika Božja? Tijelo nije slika Božja, jer je Bog 
prečisti duh, koji nema tijela. On je dakle slika iBožja 
u prvom redu po svojoj duši, on dakle imade neku 

sličnost s Bogom po duši; kao što Bog, i on imade ra- 
gum i slobodnu volju i po njima imade sposobnost da 
spozna dobro i zlo, da ljubi dobro i mrzi zlo. Osim toga 
čovjek sa tim dvjema velikim moćima vlada vidljivim 
svijetom: kao što je Bog gospodar svega svijeta, tako 
je čovjek kralj vidljivoga stvorenja. Zato diveći se ne- 
izrecivoj Božjoj dobroti i svemogućstvu, pun zahval- 
nosti okrunjeni prorok David zanosno kliče: »Gospo- 
dine, Bože naš! Što je čovjek, da ga se sjećaš, ili sin 
čovječji da ga pohađaš! Ti si ga samo malo niže od 
anđela postavio, čašću i slavom okrunio si njega i po- 
stavio ga vrhu djela ruku svojih!« (Ps. 8, 2—7.) 

Nu ni to nije bilo dosta neizrecivoj Božjoj ljubavi 
prema svojem ljubimcu. Čovjek, i ako sličniji Bogu 
više nego li sva ostala stvorenja po velikim naravskim 
darovima, naime po razumu i slobodnoj volji, bio je 
još preveć daleko od svoga Tvorca: njegov je odnošaj 
prema Bogu bio kao sluge prema gospodaru, kao po- 
danika prema kralju, kao konačnom nesavršenom biću 
prema beskonačnom savršenom Biću. Između njih 
dakle postojao je daleko veći razmak nego li između 
gospodara i sluge, jer gospodar i sluga na koncu konca 
iste su naravi, samo su na različitom stepenu društve- 
nog položaja, dočim čovjek i Bog sasma su druge na- 
ravi: Bog je neizmjeran, svemoguć, vječan, ista bes- 
konačna ravršenost, pred kojim čovjek nije nego 
prah i pepeo. I tako između Boga i čovjeka, narešena 
samim naravskim darovima, nije moglo biti familijar- 
nosti, nije moglo biti tijesnog prijateljstva, nego čovjek 
kao sićušno biće u poredbi sa Bogom, svojim Stvori- 
teljem i Gospodarom, mogao je živjeti samo u osjećaju 
straha pred Njime, a nipošto u osjećaju nekog prija- 
teljstva, jer riječ »prijateli«, kako veli jedan crkveni 
pisac, uključuje u sebi neku jednakost. I eto neizmjer- 
ma Božja Dobrota u svojoj premudrosti našla je zgodan 
način da ukine taj golemi razmak između stvora i 
Stvoritelja, Odmah u početku udijeli Bog Adamu ne 

samo naravske darove, razum i slobodnu volju, nego 
dade prvom čovjeku i vrhunaravne darove, kao osobiti 
dodatak ljudskoj naravi. Dade mu milost posvećujuću: 
to je, premili vjernici, onaj izvanredni duhovni 
Božji dar kojim mi postajemo »dionici božje naruvi« 
(2 Petr. 1, 4). Po njoj uslijed otajstvenog djelovanja. 
Duha Svetoga naša duša dobiva u očima Božjim neku 
posebnu ljepotu, osobiti sjaj, uslijed kojega duša po- 
staje u duhovnom pogledu sve ljepša i sjajnija. Stoga 
se milost posvećujuća prispodablja »pirnoj odjeći« 
(Mat. 22). I vi se, premili vjernici, sigurno dobro sje- 
ćate riječi što ih svećenik izgovara prigodom krštenja, 
kadno pružajući rubac veli djetetu: >Primi odjeću bi- 
jelu (a to je baš milost posvećujuća, ulivena po sv. 
krštenju). koju neokaljanu donesi pred sud našega 
Gospodina Isukrsta, da imadeš život vječni.« »Tko 
stupi u stanje milosti«, zorno veli veliki naučitelj sv. 
Ivan Krisostom, »promijeni se na duhovni način baš 
tako kao kad bi kržljav, bolešću i starošću nakažen: 
čovjek nenadano čudom postigao najljepši mlađenački 
izgled te ga uresili kraljevskim grimizom i žezlom.« 
Čita se u životopisu velike svetice Katarine Sijenske, 
napisanom od njenog ispovjednika Blaž. Rajmunda iz 
Kapue, da budući joj jednoga dana Isus pokazao jednu 
dušu, čije je obraćenje ona bila isprosila svojom mo- 
litvom i pokorom, ona je zadivljeno uskliknula: »Lje- 
pota one duše bijaše takova, da ju nijedna riječ ne bi 
znala prikazati!« A tada joj naš Gospodin primetne: 
>Ne čini ti se ova duša tako divna i krasna? Tko se 
dakle ne bi podvrgao bilo kojoj patnji da zadobije tako 
divno stvorenje?« 

Nu ni to nije sve što djeluje posvećujuća milost u 
našoj duši; znademo za još veći njezin učinak u duši 
u kojoj se nastani. DA, premili vjernici, ona nas tako 
preobražava, preporađa u našoj nutrini, da postajemo 
Pravi sinovi Božji. Ako nju posjedujemo, nijesmo 
više prosti sluge Požje i podanici velikog Gospo- 

dara, nego po milosti bivamo ubrojeni među djecom 
Božjom. 'To nam izričito naglasuje miljenik Isusov, 
apostol i evanđelista sv. Ivan kadno u svojoj prvoj 
poslanici veli: »Vidite kaku nam je ljubav dao Otac, 
da se djeca Božja zovemo i jesmo.« (1. Iv. 3,1) A ve 
liki apostol Pavao u svojoj poslanici Rimljanima piše: 
»Vi ne primiste duha ropstva, opet u strahu, već pri- 
miste duha posinovljenja u kojem kličemo: Abba (0če).« 
(Rimlj. 8, 15.) »Ako smo pak djeca Božja, onda smo i 
baštinici, naime baštinici Boga a subaštinici Krisla« 
(Rimlj. 8, 17), logično zaključuje isti apostol u pome- 
nutoj poslanici. Time su živo označene odlike što nam 
ih udijeljuje milost posvećujuća: ona nas naime tako 
duhovno preporađa, da postajemo ne samo prividno 
izvanjskim načinom, samo juridički kako se to zbiva 
kod ljudske adoptacije, posinci Božji, nego nutrnjim 
načinom efektivno postajemo pravi sinovi Božji po mi- 
losti sa svim pravima, što nam iz toga stanja proizviru 
obzirom na baštinu našega Oca nebeskoga u raju. To 
sve može proizvesti jedino veliki Bog u svojoj pre- 
mudrosti i neizrecivoj dobroti na sreću i blaženstvo 
svoga miljenika čovjeka. Sada možete dobro razumjeti, 
premili vjernici, zašto mi možemo svoga 'Boga nazivati 
slatkim imenom »Oca«. Tu nam povlasticu daje jedino 
milost posvećujuća, koja, ponovno naglasujem, od sluga 
Božjih preobrazuje nas u prave sinove Božje. Ovo da- 
kako neće shvatiti moderni tjelesni čovjek, koji sve 
gleda tjelesnim očima zamagljenim od zemaljske tmine 
i živinskih strasti, ali sve ovo dobro shvaća svaka duša 
čista, svaka duša pravedna koja je prodahnuta živom 
vjerom u riječ Isusa. koja ne može prevariti ni pre- 
varena biti, i osjeća Boga u sebi. »Živinski čovjek ne 
razumije što je duhovno« (I. Kor. 2, 14), veli sv. Pavao, 
a »duh sve istražuje pa i dubine Božje« (Ibid. 2,10).') 


1) Zgodni sintetični prikaz o milosti posvećujućoj i uopće 
o našoj sv. vjeri katoličkoj, moderno napisan, mogu s na- 
sladom čitati svećenici i svjetovnjaci u knjizi »li Sillabario 

Smatrao sam potrebitim da vam slavim pred oči 
ovaj kratki prikaz o milosti posvećujućoj, da prosudite 
na koji je uzvišeni stepen podigao predobri Bog prvoga 
čvojeka i divite se neizmjernoj Božjoj ljubavi prema 
nami. Adam i Eva. kako vidite, bili su obdareni ne 
samo naravskim darovima, nego je Bog k naravi nji- 
hovoj dodao nešto višega, što je njihovu narav po- 
ljepšalo, usavršilo i uzvisilo. To su bili vrhunaravski 
darovi, t. j. takovi koji nužno ne pripadaju ljudskoj 
naravi. nego ih je dobrota Božja od svoje dobre volje 
udijelila čovjeku. Oni su dakle stvoreni u milosti po- 
svećujućoj, nalazili su se u pravdi i svetosti, kako je 
to i svečano izjavio sv. sabor Tridentinski (5, 1). Nu 
ne samo to: oni su imali sasvim prosvijetljen razum, 
volja njihova nije bila oslabljena nikakvim tjelesnim 
pohotama, sve je u njima bilo u lijepom skladu i pot- 
punoj harmoniji; niže moći pokoravale se višoj, naime 
duši, a ona se potpuno pokoravala Bogu. Sve je to, 
premili vjernici, trajalo dok nije nesretni grijeh po- 
remetio ovo divno čovječje stanje. Kako vam je dobro 
znano iz nauka vjere, Adam, napastovan od đavla a 
ponukovan od žene, prekršio je laganu zapovjed: što 
mu ju Gospodin dao, oholo je prezreo svoga Gospodina 
Stvoritelja i Dobročinitelja, i time navukao sebi i svo- 
me potomstvu veliku duhovnu propast. Upropastio je 
ne samo sebe nego i svoje potomstvo, za koje je Go- 
spodin bio također odredio sve one velike odlike, po- 
dane niihovom praocu, ako bi izvršio lagani uvjet što 
mu ga postavio. “Da ovo bolje shvatite, predstavite si 


del Cristianesimo«, izdanoj od glavnog suradnika dra. Gem- 
melli-a, poznatog talijanskog plodnog filozofekog i apoio- 
getskog pisca, sveuč. profesora u Milanu, Mons. Franja Ol- 
giati. Može se nabaviti u nakladnoj knjižari »Vita e Pensiero«, 
Milano, Via S. Ambrogio No. 9, uz cijenu od Lit. 5. Tolle lege. 
Dušobrižnicima pak za toli potrebite katekeze, propisane po 
Kodeksu, mogu poslužiti uz druge još i ove knjige: Spirago- 
Butura: »Katolički pučki katekizam«, pedagoški i savremeno 
izrađen (3 sv.), te Gudek: »Katekeze«. 

primjer jednoga vladara koji bi w svojoj dobroti uzeo 
u svoju obitelj nekog svog podanika, učinio ga svojim 
ginom sa svim pravima na kraljevsko baštinstvo za 
njega i njegovo potomstvo, bude li mu odan i poslušan 
u svemu. U slučaju da bi se ovaj toli uzvišeni po- 
sinovljeni podanik iznevjerio svome kraliu, ne bi li 
skupa s njime i njegova obitelji izgubila sva kraljevsku 
prava i dobra kojim ih vladar u svojoj veledušnosti 
bio obdario? Slično se | edogodilo i nami uslijed 
istočnoga, grijeha: i mi nosimo teške posljedice kojima 
je Božja Pravednost pedepsala veliki Adamov pre- 
stupak. I mi zajedno sa grješnim praroditeljima iz- 
gubismo milost Božju posvećujuću, dakle pravdu i 
gvetost, kojom nas Bog u Adamu bio obdario. i radi 
toga izgubismo i prijateljstvo Božje. Suviše razum 
nam je potamnio, volja oslabila i prestao je onaj divni 
sklad između čovječje duhovne i tjelesne meti, tako 
da se ove zadnje nijesu više dobrovoljno pokoravaie 
gospodstvu razuma i volje. Zato se tuži apostol Pavao: 
»Vidim drugi zakon u mojim udovima, koji se protivi 
zakonu mojega duha« (Rimlj. 7, 23), »tijelo se diže 
protiva duhu« (Gal. 5, 17), kao što se duh čovječii 
digao protiva Bogu. Čovjek je poslije grijeha sličan 
onom evanđeoskom putniku koji je silazio iz Jeruzo- | 
lima u Jeriho: njega su razbojnici ne samo lišili nje- 
govih dobara, nego ga jošter izranili, tako da se nije 
mogao sam dignuti i poći svojoj kući. Tako se do- 
godilo i bijednom čovjeku: svojim grijehom izgubio je 
Vrhunaravne milosti, a naravski darovi ostali su mu 
oslabljeni i nakaženi. »Grijeh prarođitelja bio je radi 
toga tako teško kažnjen, jer je zapovjed bila tako laka 
ka je izvrše, i jer je u njemu bilo veliko znanje.« (Sv. 
Augustin.) Čovjek se po grijehu posve odvratio od 
Boga, svoje zadnje svrhe, i okrenuo svoje srce stvo- 
renju, dao je prednost stvoru nad Stvoriteljem i stoga 
treba da podnese pravednu pedepsu za svoju oholu 
pobunu proti svom Gospodinu. Čovjek je izgubio ne 

samo vrhunaravne darove, nego i s time spojeno vječno 
uživanje Boga licem u lice. Raj nebeski bio je njemu 
zatvoren dok ne dade dostojnu zadovoljštinu uvrijede- 
nom Božjem Veličanstvu. Eto, premili vjernici, u kako 
nas je žalosno stanje bacio teški grijeh našega pra- 
roditelja, poglavice čilavog ljudskoga roda, Neka nam 
strašna Božja kazna pokaže koliko Bog u svojoj svetosti 
mrzi grijeh, pa zgražajući se nad neshvatljivom ne- 
harnošću prvoga čovjeka prema svome Stvoritelju i 
najvećem Dobročinitelju, odvratimo naše srce od gri- 
žeha i priklonimo ga posve Bogu, koji je usprkos naših 
zloća i opačina ostao vazda dobrostiv i mitosrdan prema 
rodu ljudskomu. To nam pokazuje i milostivo postu- 
panje Gospodinovo iza grijeha Adamova.") I ako je 
njegova pravednost morala kazniti grijeh, On nam ipak 
nije uskratio svojeg milosrđa. Odmah iza pada obuća 
Bog ljudima Spasitelja: >Neprijateljsivo metnut ću iz- 
među tebe, reče Bog pakienoj zmiji, i između žene, 
između sjemena (potomsiva) tvojega i sjemena nje- 


2) Moderni racijonaliste, koji ne priznavaju Božju ob- 
javu, povađajući se osobito za slobodoumnikom I. J. Rous- 
seau-om, neće da vjeruju u iskvarenost ljudske naravi po 
grijehu, nego tvrde da je čovječja narav i sada vazda u sebi 
. posve dobra, samo da se često iskvari u doticaju sa ljudskim 
društvom. Ovakvu krivu nauku katol. vjera odlučno odbacuje, 
jer mi znademo dobro da sve što vjerujemo, i ako u potanko- 
stima sve jasno ne shvaćamo radi ograničenosti nešeg ra- 
zuma, temelji se na Božjoj objavi, koju je svečano potvrdio 
sam Božanstveni naš Spasitelj neizbrojenim svojim izjavama 
i čudesima. Zato moramo kazati sa sv. Pavlom: »Scio cui 
credidi«: znadem komu vjerujem, naime istom Bugu Vječnoj 
Istini, koji ne može prevariti ni prevaren biti. U ostalom 
glede srećnog stanja ljudskoga roda u početku imađemo jaka 
potvrdu u raznim tradicijama sviju naroda, gdje se spominje 
zlatno doba (aurea aetas) čovječanstva, o čemu i pjeva znani 
rimski pjesnik Ovidij: »Aurea prima sate est aetas, uune 
vindice nullo sponte sna sine lege fidem rectumaue colebat« 
(Metam. knji. I, 89). A glede žalosnog čovječjeg pada na- 
lazimo potvrdu isto tako u narodnim predajama, zabilježenim 

slina: ona će satrti glavu tvoju.« (I. Moj. 3, 15.) Ovo se 
Božje navještenje, koje se odnosi na bl, Djevicu Mariju 
i njezina Sina, obično naziva prvo evanđelje, jer je to 
prva vesela vijest o dolasku Spasitelja. Zatim je đobri 
Bog više puta objavio ljudskom rodu dolazak Oikupi- 
telja: pače izabrao je na osobiti način maleni židovski 
narod, da se od njegova koljena rodi obećani Mesija. 
I poslije nego je dovoljno bio svijet pripravljen na 
Njegov dolazak, kada se ispunila »punina vremenae, 
naviještena od proroka, eto anđeo Gabrijel navijesti 
4porođenje posvuda željno očekivanog Spasitelja. Rodio 
se novi Adam, da popravi teške posljedice» grijeha 
prvog grješnog Adama. Ispunilo se što je bio već davno 
navijestio veliki Izaija prorok: 2Narol koji hodijaše u 
tminama, vidio je veliku svjetlost: onima koji su pre- 
bivali u predjelu sjene smrti, javi se sjajna svjetlost.c 
Iz. 9, 2.) »Došao je na svijet veliki liječnik, jer ležaše 
teško nemoćan veliki bolesnik«, zgodno opaža vele- 
umni crkveni naučitelj sv. Augustin. »Čovjek je poslije 
istočnog grijeha naličio bolesniku, koji doduše može 
micati ruke i noge, ali ipak bez tuđe pomoći ne može 
ustati iz bolesničkog kreveta i na mjesto svoga od- 
ređenja stiči.« (Sv. Toma Akv.) Čovjek je mogao sebe 
upropastiti, ali nije mogao sebe spasiti. Buduć uvreda 
nanesena Bogu bila neizmjerno velika radi neizmjer- 
od poganskih pjesnika i filozofa. Tako n. pr. kod Grka Heziod 
(Theolog. V, 510) opisuje slučaj Prometeja, koji radi toga što 
je oteo iz neba oganj, ne samo on trpi teške kazne, nego on 
bijaše i uzrokom zašto su cijelu zemlju zadesile raznovrsne 
nesreće. To isto bilježi latinski spisatelj Cicero u evojoj knjizi 
»Hortensija« il: »De Philosophia fragmenta«. A što se tiče 
naravne sadnje dobrote naše naravi, ne oprovrgava li tu 
urbitrarnu tvrdnju žalosno svagdanje iskustvo što ga u tom 
pogledu u sebi i u drugima gledamo? A tolike današnje 
korupcijonističke afere a la Stavisky et comp. koje su po- 
«svuda u svim skoro zemljama na dnevnom redu, nije li jasnim 
dokazom iskvarenosti čovječanstva, koje neće da upotreblinje 
jedini lijek za ljudski popravak što mu ga pruža Božanski 
Liječnik sa evojom naukom i milošću? 

nog Božjeg veličanstva, jer se uvreda mjeri prema da« 
stojanstvu uvređenoga, a čovjek nije bio kadar da dale 
neizmjernu zadovolštinu, smilovao se milosrdni Bog i 
poslao je svoga jedinorodenoga Sina da on dade do- 
stojnu otkupninu na mjesto čovjeka. »Tako je Bog 
ljubie svijet, da je Sina svoga jedinorođenoga dao, da 
svaki koji vjeruje u njega, ne pogine nego da imade 
život vječni« (Iv. 3, 16), ushitno kliče apostol ljubavi 
sv. Ivan. I tu istu misao u svojoj poslanici opet snažno 
naglasuje hoteći nam živo predstaviti neizrecivu Božju 
ijubav prema nami. »Po tom se pokaza ljubav Božji 
prema nama što Bog Sina svoga jedinorođenoga posla 
na svijet da živimo po njemu. U tom je ljubav, ne kao 
da smo mi ljubili Boga, nego da je On ljubio nas i 
poslao Sina svojega kao pomirenje za grijehe naše.« 
(1. Iv. 4. 9-10.) DA, premili vjernici, Isus je došao na 
zemlju kao pravi spasitelj čovječansiva, kao žrtva po- 
mirnica za naše grijehe. To nam označuje i samo nje- 
govo ime, što mu bi nadjenuto od anđela još prije nego- 
se u utrobi Bl. Djevice bijaše začeo: »Roditi će sina - 
veli anđeo Josipu o Bl. Djevici - i nadjeni mu ime Isus, 
jer će on izbaviti narod svoj od grijeha njihovih.« 
(Mat. 1, 21.) Zorno nam predočuje u viđenju Izaija 
prorok velikosvećeničku Isusovu službu kojom se on 
svojevoljno žrtvovao za nas i samoga sebe prikazao- 
kao posvetilište Ocu Nebeskomu za naše grijehe. »U 
istinu - veli Izaija - on je naše nevolje na sebe uzeo 
i naše boli sam nosio. On je ranjen radi bezakonja: 
naših, setrven je radi zločina naših i njegovim smo: 
modiricama mi ozdravljeni. Mi smo svi kao ovee bili 
zalutali, svaki je zašao na svoj put i Gospodin je po- 
stavio na njega bezakonja sviju nas.« (Iz. 58, 2—6.) 
Kako iz gore iznesenoga jasno vidite, premili vjernici, 
Sin Božji, koji ie došao na svijet jedino radi nas i radi 
našeg spasenja, donio je nami neizrecive milosti. On 
je u prvom redu zaslužio nami oproštenje grijeha i 
donio pravi mir čovječjoj duši, uzburkanoi od grižnje: 

gavjesti radi tolikih opačina. On nam je opet postigao 
milost posvećujuću i prijateljstvo Božje koje bijasmo 
svojim grijehom izgubili;.Cn nas je ponovno uveo u 
red sinova Božjih i učinio nas baštinicima kraljevstva 
nebeskoga, Nije li sve ovo najveće dobročinstvo na 
svijetu što nam je Bož. Spasitelj mogao učiniti? Biti 
tijesno sjedinjen sa svojim Bogom, izvorom svake sreće 
i zadovoljstva, biti ubrojen ne samo među Božje prija- 
telje, nego pače među njegove sinove po milosti po- 
svećujućoj na ovome svijetu, a zatim po sjedinjenju 
s Njime u vječnom blaženstvu na drugome, nije li to 
nejveća milost i blagodat? Sveti je Pavao u svojim 
poslanicama vjernicima svojeg doba vazda nazlasivao 
blagotvorne posljedice Isuzovog dolaska na ovaj svijet. 
»Isus je - piše im on - postao nami mudrost od Boga i 
pravda i posvećenje i otkupljenje.« (I. Kor. 1, 30.) 
»Po Kristu hotio je Bog da opet sjedini u Kristu sve 
što je na nebesima i na zemlji.« (Ef. 1, 10.) I opet: 
»Ako je tko u Kristu, novi je stvor: staro prođe i gle 
novo postađe.« (2. Kor. 5, 16.) Ove i slične misli ističe 
veliki apoštol naroda u svim svojim pismima i time 
nam pokazuje da smo mi samo po Kristu i u Kristu 
kao spasitelju dobili oproštenje grijeha i jedino smo 
po njemu preporođeni, obnovljeni, preobraženi u novi 
život; povraćeni u originalnu pravdu i svetost, u kojoj 
smo u početku od dobroga Boga bili stvoreni. »Po 


“njemu (hotio je Bog) da pomiri sve sa sobom, učinirši 


mir krvlju njegovom na križu, da, sve po njemu, bilo 

to na zemlji, bilo to na nebesima« (Kol. 1, 20), piše isti 

Pavao vjernicima u Kolosi, pa još nadodaje: »Vas, koji 

ste bili mrtvi u grijesima i u neobrezanoj piiti vašoj 

po Njemu vas je oživio, oprostivši vam sve prestupke. 
Izbrisao je pisanu zadužnicu koja je svjedočila protiva 
nas, i odstranio ju prikovavši ju na križ.« (Ib.2, 13-14.) 
Razmatrajuć sve to energično kliče veliki milanski 
biskup sv. Ambrozij: »Cristus nobis omnia« — Krist 
je nami sve. 

Da, premili vjernici, Krist, naš spasitelj, “on je 
nama sve, On je jedini svemogući naš posrednik iz- 
među neba i zemlje (1. Tim. 2, 5), koji svojom izvan- 
rednom žrtvom, po kojoj je on sam bio žrtvovan, iz- 
miruje nebesko sa zemaljskim i zemaljsko sa nebe- 
skim. (Sv. Augustin). On je duhovni most, koji je us- 
postavio grijehom prekinutu vezu i prijateljstvo između 
povrijeđene Božje pravde i grješnih ljudi; On je milo- 
srdna ruka Božja, koja nas digla iz grješnoga blata i 
privukla nas opet k sebi. On je onaj milosrdni Sama- 
ritanac koji se smilovao ranjenom evanđeoskom put- 
niku, ljubezno mu rane zavio, digao ga na svoga konja, 
predao ga u gostionicu i tako ga izbavio iz sigurne 
smrti. Na isti je način i grješni čovjek bio po Isusu 
ozdravljen i konačno spašen. Nijesmo li dakle dužni 
našem premilostivom Otkupitelju najveću harnost i 
ljubav? Nijesmo li prisiljeni od Njegove velike ljubavi 
da ostanemo vazda tijesno sjedinjeni s njime: »da 
odbacimo staroga čovjeka koji ide u propast po pre- 
varljivim pohotama, te se obnovimo duhom uma svo- 
jega i obučemo novoga čovjeka, koji je stvoren po 
Bogu u pravdi i svetosti istinitoj« (Ef. 4, 22—25), kako 
nam to lijepo preporuča apoštol naroda? 

Premili vjernici, kako vidite, na visoku smo čast 
smi bili uzdignuti po Kristu, po milosti posvećujućoj, 
koju nam On opet stekao svojom pregorkom mukom i 
sramotnom smrću na križu. Prema razlaganju apostola 
Pavla »svi smo mi tijelo Kristovo« (1. Kor, 12, 27) i 
Krist je svima nami glava, a mi smo svi njegovi udovi, 
samo ako smo mi po milosti s njime združeni, i odatle 
upravo proizlazi veličina našeg duhovnog dostojanstva. 
Tu je istu istinu već bio naglasio i Božanski naš Uči- 
telj, kadno je u govoru svojim učenicima pri zadnjoj 
večeri usporedio sebe sa lozom, a svoje odabranike sa 
mladicama: »Ja sam loza, a vi mladice; koji ostaje u 
meni i ja u njemu, rodi mnogi rod... Kao što mladica 

ne može dati roda sama od sebe ako ne ostane na lozi, 

tako i vi ako ne ostanete u meni... jer bez mene ne 
možete ništa učiniti.« (Iv. 15, 4-5.) Po gore navedenim 
riječima možete dobro razabrati koliko je naše dosto- 
janstvo, samo ako smo sjedinjeni sa glavom svojom, 
Isukrstom. I stoga brižno čuvajmo kako zjenicu oka 
svoga veliku čast sinova Božjih, koju nam je dobri naš 
Spasitelj svojim sv. Križem povratio. Nemojmo ni- 
jednim, osobito teškim grijehom prekinuti našu spaso- 
nosnu vezu sa Isusom, duhovnom glavom svojom, i za- 
pamtimo si odlučnu opomenu velikog Pape Sv. Leona I, 
koja se zgodno pjeva upravo na jutrnji blagdana sv. 
Isusovog Porođenja: »Upoznaj, kršćanine, svoje dosto- 
janstvo«, kliče ovaj veliki Papa, »i kada si postao 
dionikom Božje naravi, nemoj se više povraćati svojim 
opakim življenjem u prijašnju grješnost. Sieti se koie 
si glave i kojeg si tijela udo. Dozovni si u pamet da 
si bio oslobođen od vlasti tmina i prenesen u Božju 
gvjetlost i kraljevstvo. Nemoj se opet podlagati đavol- 
Skom ropstvu, jer tvoja je cijena krv Gospodina Isu- 
krsta, koji će te istinito suditi, koji te je u svom milo- 
srđu otkupio.« Sermo XXI (I de Nativitate). 
Razmotrili smo, premili vjernici, u kratko velike 
blagodati što je dolazak Spasiteljev na ovaj svijet donio 
svakomu pojedinomu dd nas: po Njemu, kako smo 
vidili, postigosmo oproštenje grijeha; po Njemu za- 
dobismo opet milost posvećujuću, koja nas čini ne 
samo prijateljima, nego i sinovima Božjima; po Njemu 
ge pomirismo sa svojim Nebeskim Ocem i zaslužismo 
mir na ovoj zemlji i vječno blaženstvo u nebu. Nu to 
nije sve: još nam je jednu veliku blagodat donio baš 
premilostivi Spasitelj: On nam je dao u ruke močno 
oružje da satremo trostruku žalosnu požudu, koja je 
ostala u našem tijelu kao posljedica nereda prouzro- 
čenog nam od grijeha. Kako dobro znađemo po svome 
i tuđem iskustvu, ostala je iza grijeha u čovjeku jaka 
požuda. »Tijelo želi protiv duha, a duh protiv tijela. 
Ovo se protivi iedno drugomu da ne činite ono što 

hoćete« (Gal. 5, 17), ovako upozoruje sv. Pavao svoje 
vjernike na tu nutmju čovječju borbu, A sv. Ivan 
evanđelista svrativši svoj orlovski pogledi na čitav svi- 
jet. bolno izjavljuje: »Sve je u svijetu požuda: požuda 
tijela, požuda očiju i oholost života.« (1. Iv. 2, 16.) - 
Time je nabrojio on u kratko sve što je grijeh donio 
gla čovječjoj volji. Osim tjelesnih požuda podložni smo 
na žalost još oholosti i požudi očiju, to jest pohlepi za 
neurednim sticanjem blaga zemaljskoga. To su tri 
teške rane od koje boluje bijedno čovječansivo. Ion 
poručuje svojim duhovnim sinovima: >Ne ljubite svijet 
ni što je na svijetu. Ako tko ljubi sbijet, nema ljubavi 
Očeve u njemu... Svijet prolazi i njegove požude, a 
tko čini velju Božju, ostaje u vijeke.« (1. Im 2,5—17.) 
Ovako nmuikuje brižljivi apostol svoje vjernike. Nu, 
gdje će oni naći dovoljne jakosti da se snažno odupru 
tim silnim svojim duševnim neprijateljima? Premili 
vjernici, i za to se pobrinuo naš predobri Spasitelj. 
On je ukrijepio našu slabu volju za borbu protiva tim 
neurednim požudama, najprije svojim naukom i zatim 
svojim primjerom. U svojem božanskom nauku dao 
nam je jake razloge da se odupiremo njihovim na- 
velama: živo je svratio naš pogled na konačnu našu 
svrhu, na nebesku otadžbinu. Naglasio nam je po 
glavitu svrhu za koju smo stvoreni, naime da slavimo 
i častimo Boga i tako dostignemo vječno blaženstvo. 
Time je digao naše srce nad prolaznom zemaljštinom 
i pokazao nam gdje se nalazi blago koje nikada ne 
propada. Čitava predivna besjeda na gori upravljena 
je na koncu konca proti ovoj našoj trostrukoj požudi i 
živo nam predočuie gdje je naše pravo blago, >Ne sa- 
birajte sebi blaga na zemlji, gdje ga moljac i rđa ništi 
i gdje ga lupeži potkopavaju i kradu. Nego sabirajte 
sebi blago na nebu, gdje ga ni moljac ni rđa ne ništi 
i gdje ga lupeži ne potkopavaju: ni krađu. Jer gdje je 
blago tvoje, ondje je i srce tvoje.« (Mat. 6, 21.) Ovako 
nam upeljuje Rož. naš Učitelj Isus. A pak sva nauka 

sadržana u osam blaženstva nije drugo nego očevidna 
energična osuda izrečena sa strane Bož. Spasitelja 
proti spomenutim našim požudama, Nemamo li u ovim 
božanstvenim naukama jake motive i pobude za su- 
ubijanje naših neurednih pohota? Nu ne samo to: 
Božanski naš Spasitelj hotio je u nami u korijenu svla- 
dati klicu zlih požuda, pa zeto u besjedi na gori ne 
samo potvrđuje zapovjedi Fožje dane Moisiji, nego ih 
upotpunjuje, osuđujući ne samo izvanjsko zlo djelo, 
nego i samu zlu misao. Tako n. pr. veli: »Čuli ste da 
je kazano starima: Ne čini preljube! A ja vama kažem, 
da svaki koji promatra s požudom ženu, već je učinio 
s njome preljubu u sreu svojem.« (Mat. 5, 27—28.) 
Ovim je hotio naš Bož. Učitelj zapriječiti već u klici 
svaku zlu požudu u čovjeku. Još nešto: Bož. Liječnik 
nije se zadovoljio samo da naglasi istinu, nego je i 
svojim primjerom hotio nami prednjačiti u svakoj kre- 
posti: On se rađa i živi u siromaštvu da pokaže koliko 
malu važnost daje blagu zemaljskomu, pače kako vi- 
goko cijeni siromaštvo, zato nam veli sv. Pavao: »I ako 
je bio bogat, poradi nes postade siromah da se njeso- 
vim siromaštvom vi obogatite.« (2. Kor. 8, 9.) On do- 
lazi na svijet u skrovitom kraju, bez ikakva slavlja i 
časti koja bi se dolikovala Sinu Božjemu, i preko cije- 
loga svoga života ne traži slave svoje, ni časti zemali- 
ske, da pokaže koliko ljubi poniznost. I zato je ou 
jedini mogao istinito kazati: »Učite se od mene jer 
sam krotak i ponizan srcem, i naći ćete mir dušama 
vašim.« (Mat. 11, 29.) On ljubi čistoću i djevičanstvo, 
rađa se od majke Djevice, osobitom ljubavlju obuhvaća 
djevičanske duše da pokaže nami kako visoko cijeni 
sv. čistoću. Zato i ovdje možemo primijeniti onu riječ 
sv. Augustina da je za nas čitavi zemaljski život Isusov 
prava škola kreposti: »cathedra viventis et morientis 
est cathedra docentis«. 

Ali znajući da je naša volja uslijed istočnog grijeha 
oslabila, predobri naš Spasitelj pritekao nam je u po- 

moć još jednim moćnijim načinom, Ne samo nas je 
obdario svojim naukom i primjerom, nego nam je 
udijelio i djelotvornu pomoć po milosti djelujućoj. Po 
ovoj milosti isti Bog daje prosvjetljenje našem razumu 
i jakost našoj volji, da uzmognemo lakše vršiti njegov 
sveti zakon. To nam živo prikazuje apostol Pavao u 
svojoj poslanici Rimljanima, kadno veli: »Vidim drugi 
zakon u udovima mojim, koji se opire zakonu uma 
mojega i zarobljava me pod zakon grijeha, koji je u 
udovima mojim.« I.na to kliče: »Ja nesretni čovjek! 
Tko će me izbaviti od ovoga smrtnoga tijela?« - pa o!- 
govara: »Milost Božja po Gospodinu Isukrstu.« (Rimlj. 
7. 23—25.) Da, premili vjernici, milost Božja jest ona 
sila koja, uz aktivno sudjelovanje naše volje, svladava 
grijeh, odbija nanasti te nam daje snage da možemo 
spremno i požrtvovno vršiti sveti Božji zakon. Ta se 
milost obilato nami vazda udijeljuje po molitvi, a oso- 
bito po sv. Sakramentima, koji su pravi izvori žive 
vode, koja teče u život vječni. (Iv. 4, 14.) Napose pak 
veliki sakramenat sv. Euharistije, to dragocjeno stablo 
života. snažno oživljuje naše duše i sjedinjuje sa iz- 
vorom života, Gospodinom Isusom. Jedino Božja: milost 
stvara kršćanske junake, naše prave velikane Božje, 
Božje svece. ,Oni nam najbolje pokazuju dragocjonost 
Isusovog otkupljenja; oni su njegovi potpuni i savršeni 
plodovi. Oni nam govore dokle se ljudska narav, uz 
Božju milost, mogla. podignuti, pače nas osiguravaju 
da se tako može podignuti i čitavo čovječanstvo, Istina 
je, svim dušama nije u moći da se podignu do najvišeg 
savršenstva, ali kada su neke duše ipak postigle vrhu- 
mac, pa bio to i mali broj, to je neosporni dokaz da je 
ljudska narav kod ovih i kod onih otkupljena i uz- 
dignuta i sposobna da izvrši velike stvari. Primjer 
najmoćnijih božjih sluga jasno i rječito govori da ih 
ima dosla koji su poslušali glas božanskog Učitelja 
svetaca. I ništa ne može &shodnije pratiti ovu Svetu 
Godinu nego povorka izabranih duša. Ova nam povorka 

kazuje pravi način kako da dostojno proslavimo bo- 
žansku stoljetnicu našega Spasenja, a to nije drugo, 
po misli Kristovoj, nego naše posvećenje, naša svetost. 
Neće odgovoriti Sveta Godina svojoj svrsi, bitnoj svojoj 
ideji, ako ne bude za nas Godina svetosti, Godina po- 
svećenja, Ne opstoji samo vrhunac, nego opstoji i 
osrednja svetost, svima pristupačna, na koju smo svi 
pozvani, Svima je Isus kazao: »Budite savršeni kao što 
je savršen Okac vaš nebeski« (Mat. 5,48)." Ovako Sveti 
Otac, u svom govoru prigodom čitanja dekreta za ka- 
nonizaciju Bl. Andrije Uberta Fournet i beatifikaciju 
sestre Marije Pelletier, veliča neizmjerno djelo Isusova 
Otkupljena i moć milosti Božje. 

Kroz ovu svetu godinu, premili vjernici, očitovala 
se na posebni način neiscrpiva plodovitost svelosti 
naše sv. katoličke Crkve. Veliki je broi svetih i bla- 
ženih proglašeno, i to je jedan od temeljnih biljega 
istinitosti naše sv. Crkve. Nu tko je sva ova djela 
svetosti izvršio? Možemo i na ovo odgovoriti sa sv. 
Pavlom: »Milost Božja po Gosipodinu našemu Isukrstu.« 
Zabvalimo dakle od svega srca i na ove obilale darove 
milosti našemu Gospodinu, te naslojmo da se prema 
živoj preporuci Sv. Oca odužimo svome velikom Dobro- 
činitelju osobito time, da se u Njegove svece ugledamo 
i povedemo se za njihovim primjerom u žarkoj ljubavi 
prema Bogu i što točnijem opsluživanju Njegovih sv. 
zapovijedi, 

Premili vjernici, pošto smo razmotrili neprocje- 
njiva dobročinstva što je Kristovo Otkupljenje donijelo 
svakomu pojedinomu od nas, ostaje nam još da vam 
prikažem velike blagodati što ih Krist Gospodin svo- 
jom sv. naukom i milošću donio čitavoj ljudskoj za- 
jednici. U istinu sveto je Isusovo evanđelje preobra- 
zilo ne samo pojedinca, nego je proizvelo preporod 
svih poglavitih ljudskih ustanova. Ono. je bilo kvas 
novog društvenog života, izvanredna pojava novog 
“luha, čije blagotvorne posljedice uživa i današnje čo- 

vječanstvo. Lijepo veli u tom pogledu naš poznati 
historičar, inače dosta liberalno nastrojen, sveuč. proi. 
Natko Nodilo u svom djelu »Rimski svijet na domaku 
propasti i varvari<: ,Napredak čovječanstva bolje se 
mjeri visinom duha nego li materijalnom civilizacijom, 
a nitko toliko ne uzdignu dušu koliko Isus iz Nazareta 
... Vjerovao ili ne vjerovao u božanstvo Jsusa Krista, 
trijeznom je historičaru ispovijediti da od kršćanstva 
silnije (podertano od mene) pojave u historiji 
nema. Za posljedice velika francuska revolucija bli- 
jedi pred povjesnom činjenicom move vjere, koja sruši 
paganizam. A u čistoj jezgri svojoj francuska je re- 
volucija ponovila, suprot feudalnog reda u društvu, 
zahtjeve kršćanske. Hijelo se ne htjelo, od IV vijeka 
poslije Krista pa do dana današnjega, čvrsta moralna 
podloga ljudskom društvu stoji u koje tri-četiri stranice 
evanđelja Matejeva (Glava 5—7), u rečenicama tako 
zvane besjede na gori... Svakako je sadašnje čovje- 
čanstvo dužno Isusu najveličajniji hram na onoj glavici 
do genezaretskog jezera, gdje besjedu izreče." (Str. 21.) 
Iz ovih se jasnih pohvalnih izjava uglednoga našeg 
učenjaka vidi kako ozbiljna i nepristrana znanost cijeni 
veličajnu pojavu kršćanstva u ljudskom društvu, Do- 
istine, premili vjernici, kršćanstvo je donijelo svijetu 
posve novu civilizaciju, sasvim drugačiju nego li nam 
ju je pokazvalo pogansko pretkršćansko doba, civili- 
zaciju koja je, možemo slobodno kazati, preobrazila 
lice zemlje u dubovnom i moralnom pogledu. Dosta je 
da samo časkom bacimo pogled na moralne i društvene 
odnošaje u poganskom svijetu prije Krista. Zaista 
moramo se diviti političkoj i materijalnoj veličini rim- 
skog naroda, kao što i sjajnom cvjetanju literarne i 
filozofske misli te velikim umjetninama onih vremena, 
ali to je bilo samo prividni vanjski varavi sjaj, dočim 
moralno stanje tadanjeg poganskog doba ibilo je posve 
rastrovano. Svuda je vladala jedino otvorena raskala- 
šenost kao posljedica nezasitljive težnje za ovozemnim 

uživanjem i brutalna sila jačega, koja vazda tlači i 
iskorišćuje slabijega za svoje naslade i interese. Tim 
je ljagama bio zaražen čitav poganski privatni i javni 
život, Poganslvo ne poznaje i ne poštuje dostojanstvo 
čovječje osobe, koja imade svoju vrijednost i cijenu 

jedino radi sličnosti čovjeka s Bogom po razumu i 
slobodnoj volii. Ono uopće uspoređuje čovjeka sa ži- 

vinom i pače traktira ga kao prostu stvar. U poganskom 

cvijetu vlada uvjerenje da se ljudi imadu dijeliti ne 
samo po staležu i imućsivenim prilikama, nego pače 

da je sama narav učinila neka bića superijorna a druga 

inferijorna; po tom neki imaju pravo da budu gospo- 

dari, a drugi podčinjeni. Takvom je poimanju pcgodo- 

vala i sama poganska religija. Po primitivnoj njihovoj 

vjeri, koja se sastojala u početku u štovanju domaćeg 

ognjišta, u štovanju obiteljskih bogova, zvanih lares 

i penates, kuće domaćine ibili su u obitelji apsolutni 

gospodari; oni su vršili sve funkcije u obitelji: bili su 

domaći svećenici, čuvari svete vatre, magistrati, suci 

va čitav svoj obiteljski krug, te su imali po odredbama 

svoje vjere sve prevlasti vjerske i ekonomske, koje su 

zatim prelazile na prvorođene. Ovi su pak bili vazda 

u svemu glavni nasljednici svojih otaca, dočim su drugi 

sinovi i kćeri bili smatrani inferijornijim u mmogom 

pogledu. To je isto pravilo vrijedilo kada se ije više 
obitelji udružilo u t. zv. kurije, i kurije u plemena, a 

ova u gradove. U svim ovim slučajevima poglavice su 

svih ovih udruženja imali dužnost da čuvaju sveto 

ognjište i radi toga su uživali posebne povlastice, po: 

kojima su bili uzvišeni nad ostalim članovima dotičnih 

udruženja. Na taj je način ista poganska vjera sankci- 

jonirala golemu nejednakost između ljudi i pogodovala 

tolikom ponižavanju i gaženju čovječjeg osobnog do- 

stojanstva, što je moralo tečajem vremena dovesti do 

sve većeg izrabljivanja 'slabijih po tako privilegiranim 
licima. Pošto je pak raskalašenost i težnja za uživa- 
njem uzimala sve većeg maha, naravno je slijedilo da 

interesa i naslada sve više napredo- 
vali u tlačenju svih po njihovom shvaćanju nižih stvo- 
zova. Da se o tome uvjerite, dobro će biti da vam u 
kratko prikažem kakve je krive pojmove imalo pogan- 
stvo o vrijednosti robova, 0 dostojanstvu žene, te o 
cijeni svih nejakih stvorova, kao djece, staraca i ne- 
moćnika. Kada usporedimo sasvim drugačije kršćan- 
sko shvaćanje o tim važnim pitanjima, onda će nam još 
jače otskočiti neprispodobiva superijornost Kristove 
sv. nauke i vanredni blagotvorni utjecaj Njegovog sv. 
Evanđelja na dobrobit svih poniženih i potlačenih 
ljudskih bića. 


su ovi radi svojih 


Prije nego li vam nešto napomenem o žalosnom | 


položaju robova kod: poganskih maroda, treba da po- 
bliže razjasnim u čemu se upravo sastoji pravi pojam 
ropstva. I na to možemo odgovoriti slijedeće: Ropskim 
se označuje stanje jedne osobe, kojom drugi tako ras- 
polaže da je ona njegova potpuna svojina poput živine 
ii bilo koje druge stvari što ih posjeduje, i ova zavisi 
posvema i u svemu od volje gospodareve. Drugim Ti- 
ječima rob nema svoje volje, već je u svemu svojem 
bitisanju i djelovanju bezuvjetno ovisan o tuđoj vlasti. 
Takvo bijedno stanje nalazimo na žalost posvuda već 
od najstarijih vremena kod svih poganskih naroda. 
Povijest nam tumači postanak nopgtva na dva poglavita 
načina: uslijed rata ili otmice sa strane razbojnika. 
U staro vrijeme osvajači bi čitave podjarmljene narode 
iz njihove otačbine prenijeli u svoju državu, i ovi bi 
jadnici morali biti tužni sužnjevi tih okrutnih gospo- 
dara. S druge strane razni razbojnici ili gusari otimali 
bi pojedine osobe i & njima trgovali na pazarima kao 
sa živinama ili bilo kojom stvarju. Pošto su pak sa 
muškarcima bile odvedene u ropstvo i ženske, robovi 
su se množili također međusobnim združenjem robova 
i ropkinja. To je genetičko tumačenje postanka robova 
što nam ga povijesna znanost pruža, ali pravo nam obi- 
lježje postanka ropstva sa moralnog gledišta daju naši 

veliki crkveni oci sv. Grgur Nazianzenski i sv. Ivan 
Krisostom. Prvi veli da »ropstvo dolazi od grijeha« 
(Oratio XIV De pauperum amore 25), a drugi izrazuje 
sličnu ideju, ali je bolje precizira te pravom označuje 
»kao poglaviti uzrok ropstva čovječju lakomost ili in 
teres«. (In Ep. ad Ephes. VI homil. XXII, 2.) To znači 
da ovi sveti oci nalaze izvor ropstva u grješnoj uporabi 
sile, kako se to događalo u ratovima ili kod razbojnika: 
slabiji bi pali u ruke jačih, od njih bi bili zasužnjeni 
i traktirani kao robovi. A isto bi ih tako izrabljivali 
radi svoje koristi i drugi gospodari u čije bi vlasništvo 
prodajom ili kupnjom ti jadnici upali. Nu, zaslužuje 
da vidimo malo potanje kako se uopće postupalo sa 
tim bijednim stvorovima kod poganskih naroda. Već 
vam spomenuh, premili vjernici, da kod pogana rob 
nije bio smatran kao razumno i slobodno biće, kao 
osoba koja bi imala nekih prava, mč, on je već po sa- 
mom zakonu (bio izjednačen sa nerazumnom živinom 
ili sa prostim strojem, koji jedino ima da bude u svemu 
gospodaru na službu i korist, a sam ne može uživati 
nikakvih prava. Isti zakon proglasuje načelo: »Servile 
caput nullum ius habet«: Ropska glava nema nikakvih 
prava. (Digesta IV, V, 3.) Iz toga proizlazi da zakon 
ne garantira bijednom robu ni vlasništva ni ženidbe 
ni obitelji. Rob se može združiti samo u nelegalnu 
vezu sa ropkinjom, i to jedino dozvolom gospodara, 
ali ta ženidba nije smatrana zakonitom, pače može je 
gospodar kada hoće, prema svojim hirima raskinuti, 
supruge rastaviti i djecu im uzeti ili uništiti. Ne samo 
to,nego rob ne može da povede nikakve akcijena suđu, 
ne može prikazati tužbe, podizati parnice, ne može 
svjedočiti. Ako je on u čemu oštećen ili udaren ili 
ranjen, jedino njegov gospodar može da traži naknadu 
za štetu što ju je od toga pretrpio, upravo jednako kao 
da se radi o četveronožnoj životinli. Isti 
klasični zakonodavci rabe baš taj izraz da označe juri- 
dički položaj jadnoga roba. Uslijed takovog shvaćanja 

: io d ujviše pula 
lako je razumjeti da je ia pda ran kam 
okrutnom postupanju sa strane Po : 

A da svotu živinu izrabi šlo više za svoju 
ovsj nastoji da svoju £ . gi 
korist i ne štedi je u ničemu 1 postupa s njome iska 
koristi što mu je daje, tako je poganski gospodar radio 
i sa bijednim robom. Izrabljivao ga je najnemilo- 
srdnije dok je i malo profita od njega mogao imati, a 
kada bi radi bilo kojeg razloga postao mu beskorisnim, 
onda bi ga drugomu prodavao ili ubijao ili zlostavljao 
dok ne pogine. Gospodar je sve to mogao činiti od 
njega, kao sa svojim potpunim vlasništvom, a nikomu 
za to ne odgovzra. Nije se sloga čuditi da su bijedni 
robovi često padali u očaj i počinjali samoubijstva, a 
mnogo se puta i bunili proti svojim bezdušnim i okrut- 
nim gospodarima. Tako čitamo kod! rimskih pisaca, da 
su robovi u Rimu pokušali dizati bune, e da bbi se 
oslobodili iz svog strašnog stanja. Seneka i drugi pri- 
povijedaju o toli čestim atentatima pokušanim od ro- 
bova proti svojim gospodarima, tako da su u Rimu 
stvorili grozni zakon, po kojemu, ako bi koji rob ubio 
svoga gospodara. svi bi. ostali njegovi robovi radi toga 
imali biti smaknuti. To bilježe rimski pisci Ciceron, 
Seneka, Tacit. Još nešto: Po poganskom shvaćanju 
robovi nijesu mogli imati niti svoje vjere, niti bogo- 
služie. jer «u bili smatrani kao živine, koje memaju 
duše. U nijednom pak slučaju nijesu mogli imati istu 
vjeru i bogošiovni kult kao njihovi gospodari. Bili su 
dakle lišeni ne samo svoje osobne slobode, nego i 
utjeha što ih čovjeku vjera daje. 

Kako iz ovoga kratkoga prikaza možete razabrati, 
premili vjernici, strašno je bilo stanje ropstva u po- 
gansko doba, tako da se mi upravo zgražamo nad po- 
kvarenošću tadanjih vremena. Kada pak promišljamo 
da je sve to poganska vjera odobravala, onda viđamo 
na kakav je stepen okrutnosti i nemilosrda bilo dovelo 
čovjeka sve veće njegovo udaljenje od prave vjere, od 
prvotne praobjave u raju zemaljskomu. Ispunilo se 

vno što bolno opisuje veliki apoštol Pavao u svojoj 
poslanici Rimljanima govoreći o poganima: »Jer prem- 
da upoznaše Boga (po stvorenjima), ne proslaviše ga 
kao (Boga, niti mu zahvališe, nego zalutaše u svojim 
mislima i potamnje nerazummno srce njihovo. Govoreći 
da su mudri, postadoše ludi... Puni svake nepravde, 
globe, . lakomosti, pakosti, nerazumni, nevjerni. bez 
sreca, okrutni.“ (Rimlj. 1, 21 i dalje.) Ovakovi su po- 
stali pogani, ier se otudiše od prave Požje spoznaje i 
»zalutaše u svojim mislima i potamnije nerezumno srce 
njihovo«. To se najbolje vidi u njihovom odobravanju 
žalosnog ropstva, u čemu se nisu digli nad tim općim 
krivim shvaćanjem nili njihovi najveći umovi. Tako 
grčki filozofi klasične dobi, veliki mudraci V. i IV. sto- 
ljeća nijesu opažali abnormalnosti postojanja ropstva u 
ljudskom društvu. I oni su, kako i svi ostali njihovi 
suvremenici, usvajali krivo tadanje mišljenje da je 
svaki slobodni Grk neko po naravi privilegovano biće, 
za koga drugi moraju raditi, a on se slobodan od briga 
na tuđi račun imade da bavi jedino javnim državnim 
poslovima. Ista Sokratova škola smatra robove ikao 
živine, koje u toliko imadu neku vrijednost, u koliko 
su čovjeku korisne. Platon, najizrazitiji predstavnik te 
škole, nije e mogao dignuti nad tako nehumanim 
shvaćanjem. (On iz «voje idealne republike isključuje 
doduše robove, ali samo one od svoje rase, grčke, do- 
čim pripušta da se može držati robove barbarske, 
naime robove tuđince. Pače kasnije u svojim spisima 
posve se prilagođuje općem mišljenju, drži ropstvo 
kao neizbježivu socijalnu nuždu i niti ne sumnja da bi 
ikada mogla iščeznuti »ova razlika između slobodnjaka 
i roba, što ju je uvela društvena potreba« (uikni.VIVII, 
IX i XI o »Zakonima«<). Njegov pak učenik, najveći 
filozof starog doba Aristotel, ide još i dalje te w svojim 
knjigama o >Politici« (I, TI, 14, te I, NI, 8) uči da je 
ropstvo »proizvod naravi«. Sama se narav, po njego- 
vom nauku, pobrinula da niža bića rade za plemenitiji 

dio čovječanstva. Čovječanstvo se po njemu dijeli za 
dva razreda: u gospodare i robove, ili kolje u Grke i 
Barbare; jedni su stvoreni da zapovijedaju, drugi da 
budu posve pokorni i budu na službu prvima. Takove 
teorije ispovijedaju i drugi grčki umnici. Kod Rimljana 
iste nauke nalazimo. Tako n. pr. ugledni rimski sena- 
tor Katon stariji daje ovaj savjet za svakog štedljivog 
kućedomačina: »Prodajte staru robu, bikove, stare 
kočije i gvožđa, te starog roba ibolesnu rop- 
kinju< (podertano od mene). [De re rustica 2.] On 
dakle stavlja u isti red stare živine i stvari sa bijednim 
robovima. Premili vjernici, ovo vam sve navedoh da 
razmotrite prežalosno juridično i faktično stanje robova 
u poganskom svijetu, iz kojega ih je jedino naš Bož. 
Spasitelj oslobodio. 

Pogledajmo sada tužni položaj žene i djece u po- 
ganstvu. U pogenskoj obitelji ne vlada naravna veza 
ljubavi, nego veza sile: Kuće domaćina - pater familias 
- apsolutni je gospodar u obitelji, željezna ruka sa ne- 
ograničenom vlašću. On je samodržac bez ikakvih 
uzda, potpuno neodvisan u svom obiteljskom malom 
kraljevstvu. Cn je obiteljski svećenik, i kao takav 
sklapa i razrješava ženidbe svojih podložnika. On je 
vrhovni upravitelj svih obiteljskih dobara; sve je nje- 
govo vlasništvo. On je i sudac u svojoj kuči, te može 
i osuditi na smrt ženu i djecu, a da ga nitko pri tim 
funkcijama ne nadzire. Jedino u slučaju osude na smrt 
kojeg obiteljskog člana i u pitanju razrješenja braka 
običaj je zahtijevao da se sazove sudište sastavljeno 
od svojte i prijatelja. Zakon je u doba prije Krista 
uopće određivao da je žena u svemu: u svojoj savjesti, 
u svojem srcu, u tijelu i duši, u imanju i časti posve u 
rukama čovjeka i pod njegovim vječnim skrbništvom. 
kara >Pro Flaceo«, n 34.) Kao kćer ona je pođ 
e m. . koji može slobodno s njom raspola- 
: . a . sje njezine budućnosti, naći joj supruga 

ne pita. Cbična su se kod skoro svih starih 

naroda sklapale ženidbe prodajom ženske. Kao su- 
pruga žena je pod skrbništvom muža, koji je apsolutni 
gospodar ne samo njezinih dobara, nego i same njezine 
osobe. On može s njome postupati kao sa svojim vla- 
sništvom, stoga s njome trgovati, prodavati je, ustupiti 
je drugome, otpustiti. Starinsko pravo, grčko i rimsko, 
i ako ne stavlja ženu na isti stepen sa robom, ipak 


smatra je u svemu nižim stvorom, koji posve zavisi o 


volji muškarca. Da označe moć muža nad ženom, Rim- 
ljani su rabili jedan starinski izraz što su ga zakono- 
davci sačuvali: a to je riječ »manus«. Govorilo se: 
žena je »in manu mariti« - u ruci muža. Tim se hotjelo 
naglasiti da je žena posve u vlasti muža, dakle da on 
njome disponira, kao sa svojom robom, sa svojim vla- 
eništvom. Lako je shvatiti da je ovakvo gospodstvo 
čovjeka nad ženom bilo uzrokom velikih moralnih ne- 
reda. Otvoren je bio slobodan put svakoj nemoralnosti 
i rušenju obiteljskog života. Rastava braka bila je 
uopće sasvim olakoćena, tako isto i jednostavno ot- 
puštanje žene. Isti veliki poganiski filozofi, kao Platon, 
to odobravaju. Uslijed toga nije se čuditi da su rastave 
bile na dnevnom redu, tako da je rimski pisac Seneka 
mogao govoriti o matronama, koje su sretne da mogu 
brojiti svoje godine po broju isvojih muževa. (De Benet. 
knj. I, gl. 9.) Prežalosno je dakle bilo moralno stanje 
bijednih žena, ali radi apsolutnog gospodstva muža 
nije ni u materijalnom pogledu njima bolje bilo. Žena 
po starinskom poganstvu nije mogla ništa posjedovati, 
i sve što bi njoj bilo kako pripalo, ne bi postalo niezino 
vlasništvo, nego muža. Lako je iz svega razumjeti kako 
je u poganskom svijetu bilo strašno ponižujuće i teško 
stanje bijedne žene. Ništa bolje nije bilo ni u pogledu 
jadne djece. Otac imade potpuno neodvisnu vlast nad 
djecom; on njome posve raspolaže, može ih prodati, 
dati u zalog, unajmiti njihov rad, pače imade nad njima 
jus vitae necisque, može ih naime zlostavljati i do- 
napokon ubiti. U Sparti zakon dozvoljava da se slabu 

ili nezdravu djecu može bacili u ponor ili E ijeku, 
U Ateni i u Rimu život djeteta zavisi o samovolji i hiru 
očevu, koji ga može ostavili na životu ili dati na smrt. 
Netom se dijete rodi. majka ga stavi ocu pred noge, 
Ako ga ljubezno pogleda, znači da može ostati na ži- 
votu; ako ga nogom edgurne, time je bilo osuđeno da 
nestane. Tada bi ga ponajviše izložili na putevima, 
raskrižjima ili stavili u štalu zajedno sa živinama ili 
bi ga na pazarima prodavali ili direktno usmrćivali. 
U gradu Megari, kako pripovijeda Aristotel, neki je 
stanovnik, koji je uslijed rata bio osiromešio, prodao 
svoje dvije Ećeri na pazaru u Ateni. Uopće u većim 
se grčkim gradovima mnogo trgovalo isa djecom, Mnogi 
bi pek prekupci iadnu djecu na razne načine izna- 
kazili, oslijepili ili im nogu ili ruku lomili, te ih slali 
da za njih prcse. i svaku su večer bijedna djeca morala 
im donositi stanovitu svotu, inače im ne bi davali ni- 
kakve hrane. U Sparti su izlagali kržljavu djecu na 
brdo Tajge!, a u Rimu između Tibera i Aventina bilo 
je močvarno mjesto, zvano Velabrum, gdje bi takvu 
djecu pokopavali, nakon što bi ih usmrtili, U Kartagi 
pri bogoslužju spaljivali bi nevinu djecu kao žrtvu 
krivom bogu Molohu. Tako se čita, da je Hamilkar 
Barkas, otac glasovitog vojskovođe Hanibala, u jedan 
dan žrivovao tom bogu 200 djece iz najotmenijih kar- 
taških obitelji. Ovo je na žalost potpuna istina, tako 
da je apologet Tertulijan mogao pogane, progonitelje 
kršćana, ovako odlučno apostrofirati: »Koliko ih imade 
među vami, pa i u samom sudačkom staležu, koji ubi- 
jaju vlastitu djecu, utapajući ih ili puštajući da umiru 
od gladi ili da se smrznu ili da ih proždru gladni psil« 
(Tertul. Apol. gl. 9.) Isti su običaji vladali u pogled 
žene i djece kod svih poganskih naroda dok nijesu 
Prigrkili kršćanstvo. Tako je bilo u doba prije Krista, 
a lako je dandanas u poganskim zemljama, pa stoga 
velika Papina briga za misije imade ne samo vjersku, 
nego i visoko civilizatornu ivrhu. 

Sve se ovo moglo događati kod pogana, jer iz- 
gubiše spoznaju pravoga Boga i klanjajući se krivim 
bogovima, izmišljenim od samih ljudi, pristupačnim u 
mnogočemu raznim ljudskim manama i opačinama, 
prezreše i pogaziše isti naravni zakon, koji svako ne- 
milc&rdno i okrutno postupanje sa ženama i djecom 
jasno osuđuje, Kako spomenuh glede ropstva, tako- 
isto glede postupanja sa djecom svi veći poganski filo- 
zofi ne izdižu se nad tađanjim javnim mišljenjem. Tako 
n. pr. Platon dozvoljava da roditelji mogu ubiti sina 
ako ga smatraju posve beskorisnim za obitelj ili za 
domovinu. »Treba sačuvati - veli on - samo odabranu 
djecu, da se pokoljenje me izrodi« (u V, knjizi o >Re- 
publici«). Aristotel pak uči, da ne valja imati milosrđa 
i ustručavali se odbaciti slabu ili kržljavu diecu (u 
svojoj. »Politici« knj. VIII, gl. 3). Seneka pak veli (u 
svom traktatu de Clementia): »Sapiens non miseretur« 
- Mudrac ne smije imati milosrđa.) 

Premili vjernici, nije to sve. Pogani ne samo ne- 
maju milosrđa prema bijednim robovima, ne poštivaju 
dcstojanstvo žene i diece, nego nemaju nikakva osje- 
čaja ni prema tiromasima i nevolinicima. Pogansko 
društvo, koje se temelji na samom egoizmu i težnji za 
ovozemnim uživanjem, nema nikakva «misla ni sa- 
milosti za nijednu ljudsku nevolju. Ono prezire siro- 
maha i bilo kojeg nevoljnika, okruino ga odbija od 
sebe i nemilosrdno ga pušta da umire od gladi. U 
poganskom svijetu nema nikakvih karitativnih javnih 
il: privatnih ustanova za ublaženje bijede i nevolje. 
Poganska vjera i filozofija ne nameće bogatašu ni- 
kakvih dužnasti prema siromahu. Bogati Epulon, koji 
se-sjajno gosti. puštajući gladna pred vratima prosjaka 
Lazara (Luka 16, 19—31), prava je slika bogataša u 
pogansko doba. Čovjek se zgraža čitajući kot uglednog 

> 5) Moderni protukršćanski rasni eugeničari naprosto hoće 
da nas povrate u poganštinu, što kršćanska savjest odlučno. 
odbija. 

kršć. pisca Laktancija, koji je živio koncem trećega 1 
početkom četvrtoga vijeka iza Krista ( god. u 20), da 
je car poganin Galerije Maksimijan dao utopili u mor? 
sve siromahe da ukloni siromaštvo iz svoga carstva 
(»De mortibus persecuiorum« gl. XXII). Okruinost 
prema nevoljnicima dotle je kod njih dopirala, da je 
Seneka, inače poganski moralista, smatrao samilost 
prema bijednicima kao slabost: vitium pusilli animi«, 
i zato on preporuča dobrim ljudima da se toga čuvaju: 
»Boni viri misericordiam vitabunt.« (De Clementia 
I, 56.) 

Premili vjernici, smatrao sam potrebitim da vam 
opišem u kratkim potezima strahovitu moralnu deka- 
denciju koja je vladala u poganskom svijetu prije do- 
laska Kristova. Poniženje čovječjeg naravnog dosto- 
janstva i dosljedno izrabljivanje slabijih po jakima, 
izrabljivanje robova, izrabljivanja žene, preziranje ne- 
jake djece i svih nevoljnih, te strašna ćudoredna ras- 
puštenost i raskalašenost, to su poglaviti žalosni plo- 
dovi tih nesretnih vremena, koji su jedino po kršćan- 
stvu mogli biti uklonjeni. I doista, premili vjernici, 
jedini je Krist Bog-Čovjek rehabilitirao u poganstvu 
pogaženo i poniženo čovječje dostojanstvo svojim pri- 
mjerom i svojim naukom. On je svojim Utjelovljenjem, 
kada je iz ljubavi za naše spasenje uzeo u gvojoj| bo- 
žanskoj osobi čovječju narav, na najveću je visinu 
podigao, obnovio je na prvotno dostojanstvo, li čovjek 
je po Njemu opet postao posinkom Božjim, dionikom 
Božje naravi, i po tome divno usavršen u čitavom svom 
biću: u duhu, u srcu, u volji i u slobodi, Nu nije ee 
samo time zadovoljio: On je hotio također da nam svo- 
Jim božanstvenim naukom to isto čvrsio u srcu usadi. 
ajet be božanstveno svoje načelo o zajedničkom 
ljudi pred va za sve ljude i o bitnoj jednakosti svih 
korjenitu A b ana A aaa nojevo! iemolj sa 
ue ii brazbu čitave ljudske zajednice. U tom 

sadržana kao u klici potpuna rehabilitacija 

svih potlačenih i bijednih ljudskih stvorova, čiju je 
degradaciju ne samo dopuštala, nego i odobravala sa- 
ma poganska religija i sva njihova filozofija. Navje- 
štenjem ove nove divne Isusove nauke odahnuo je 
jadni rob, odahnula je ponižena žena i prezrena djeca, 
te svi siromasi, nemoćnici i uopće svi nevoljnici. Na- 
slala je prava moralna revolucija u ljudskom shvaćanju 
i punim se pravom otada broji nova era, novo raz- 
doblje u povijesti čovječanstva. Zeslužuje da vidimo 
malo potanje kako je kršćanstvo doprinijelo ukinuću 
evih abnormalnih i neprirodnih društvenih odnošaja, 
štono su vladali u poganskoj zajednici. Ne smijemo 
pri tom misliti da je kršćanstvo proizvelo odmah pot- 
punu promjenu u društvu, da je najedanput preokre- 
nulo čitavu tadanju društvenu strukturu, n&, ono je 
poštivalo ljudsku osobnu slobodu, taj veliki dar kojim 
je Gospodin Bog hotio čovjeka odlikovati, i djelovalo 
je samo postepeno kao kvas, koji polagano čini da 
tijesto uskisne. Kršćanstvo nije htjelo krvave revolu- 
cije, kakovu propovijedaju svi razvratni elementi, bolj- 
ševici, komunisti, anarhisti, koji mjesto reda i pravice 
donose za sobom nove ruševine i nepravde. Ono je 
zagovaralo i djelovalo samo za radikalni moralni pre- 
okret čovječanstva, iz kojega će nastati novi bolji 
“svijet, temeljen na pravici i ljubavi. Tako n. pr. Top- 
stvo nije odmah bilo uklonjeno iz društva, jer, kako 
"zgodno opaža naš uvaženi povjesničar prof. Nodilo u 
već spomenutoj knjizi (str. 26): »Kršćanstvo mnogo 
ne haje za prolazne oblike svijeta ovoga, pa neće u 
«društvenim odnošajima da izvađa revoluciju naprečac, 
što može biti i krvava... Htjeti na jedan mah ukinuti 
ropstvo, bijaše, osobito u ono doba, koliko zadrijeti u 
sav red narodne ekonomije i vlasništva, te uskomešati 
«cijelo društvo u nevidnim dubinama«, što se nije moglo 
nego li krvavom revolucijom, a kršćanstvo u načelu 
zazire od krvi. Ono je svojim odlučnim propovjedanjem 
najbolje doprinijelo društvenom preokretu u tom po- 

gledu. Sv. Pavao u svojim poslanicama živo naglasuje 
nauku svog Bož. Učitelja: »Nema ruzlike između Ži- 
dova i Grka, roba i slobodnjaka, čovjeka i žene, svi ste: 
fedno u Isukrstu<. kliče on svojim vjernicima. (Gal. 8, 
28.) Ovo zgodno tumači sv, Jeronim: »Kao što se kod: 
ražarene kovine ne može raspoznati da li je zlato ili 
srebro. več se jedino zamjećuje žar vatre, tako i kod 
onih u čija se srca razlio Duh Sveti na krštenju, pre- 
staje svaka razlika roda i položaja a ostaju samo djeca 


Božja.< U tom svijetlu padaju sve narodne, društvene: 
i prirodne ograde: svi kršćani, združeni najuže s Kri- 


stom, čine jednu moralnu osobu, jednog novog čovjeka. 
Na drugom mjestu sv. Pavao proglasuje kršćanske ro- 
bove i gospodare >»braćom«< i time ih upozoruje na te- 
meljnu njihovu jednakost pred Ocem nebeskim, koji 
zapovijeda međusobnu ljubav i milosrđe. Ovo je aukto- 
ritativno apostolovo naučanje, izrečeno u ime Božje. 
moralo duboko potresti tađanjim svijetom i uspješno 
utjecati najprije na ublaženie, zatim na ukinuće žalo-- 
snog ropstva. Zato punim pravom piše isti prof. No- 
dilo: »Kada se promisli da carstvo rimsko bijaše pre- 
punjeno robovima prezrenim i podlim, shvaća se go-- 
lemi domašaj ovog (naime kršćanskog) nauka za dru- 
štveni preporod i moralno pridignuće tadanjeg čovje- 
čanstva. Malo čas rekosmo da ovo propovjedanje: 
kršćansko djelotvornom svojom snagom bijaše kao- 
novo... Ono kao silna struja prodire u isvijet da u 
društvu staro ruši i novo udešava.« (Ibidem str. 28.) 
Mnogo doprinaša izjednačenju gospodara i roba kršćan« 
sko bogoslužje: Robovi zajedno sa svojim gospodarima 
primaju isto krštenje i skupa pristupaju na euhari- 
stijsku trpezu. U katakombama: nalazimo Prizor ro- 
bova, koji još odjeveni u ropskom odijelu i sa ranama 
na licu i na tijelu na istom oltaru sa patricijima pri- 
maju Presv. pričest. »Kod nas - veli apologetski spi- 
satelj Laktancije (Div. Inst, V, 17) - nema razlike i 
među bogataša i siromaha izmeđ i i &£ 
s , u roba i slobodnjaka.« 

1 upravo ovo praktično brisanje socijalnih razlika kod 
kršćana najviše je doprinijelo iščeznuću ropstva. To 
ispovijedaju isti bezvjerski učenjaci. Tako n. pr. fa- 
mozni Renan (u djelu »Mare Aurele« str. 610) dajs 
ovo važno priznanje: »Semo sastajanje u crkvi - veli 
on - bilo bi dostajalo da poruši okrutnu ustanovu rop- 
stva. Slaro je doba začuvalo ropstvo jedino isključe- 
njem robova od palriotiskog bogoslužja. Da su oni 
žrtvovali skupa sa gospodarima, bili bi se moralno 
pridigli. Pohađanje crkve bijaše najsavršenija škola 
vjerske jednakosti. A što da rečemo o euharistiji. o 
mučeništvu skupa podnesenom? Pošto rob imade istu 
vjeru sa gospodarem, moli se u istom hramu s njime, 
ropstvo je već blizu da nestane.“ 

Međutim dok ropstvo nije potpuno iščezlo, Crkva 
je Isusova na razne načine nastojala da ublaži tužno 
stanje robova. Osobito 'im je pomogla kad je uredila 
njihovo obiteljsko stanje. Kako već spomenusmo, u 
poganskom svijetu rob nije mogao imati ni zakonite 
žene ni svoje obitelji. Crkva naprotiv odmah priznaje 
kao zakonitu ženidbu između robova. (Constit. Apost. 
VIII, 32.) Pače nalaže gospodarima crkveno vjenčanje 
njihovih robova koji živu u grješnom stanju. (Fbid.) 
Žene robova imaju biti poštovane jednako kao i one 
slobodnjaka. Ako tko zavede takovu ženu, jednako 
griješi kao da zavede ženu slobodnjaka. Zato ovima 
prijeti sv. Ivan Krisostom: »Ako ste zaveli kraljicu ili 
vašu ropkinju koja imade muža, jednaki ste zločin po- 
činili. I jedno je i drugo preljub, jer je u jednom i 
drugom slučaju prava ženidba.« (In 1. Thes. Homil. V, 
2.) Da upotpunimo što rekosmo o ženidbi robova, za- 
služuje da spomenemo glasovitu odredbu kojom je 
papa Kalist, u Ill. vijeku, dozvolio plemenitaškim 
djevojkama da mogu vjenčati oslobođenike, pače i 
robove. 'To je bilo protivno tadanjem rimskom zakonu, 
ali Crkva se na to nije obazirala, jer je jedino gledala 
na duhovno dobro svojih vjernika. 

Nadodamo li jošter da je Crkva neprestano radila 
na posvemašnje ukinuće sramotnog ropstva u svim 
vijekovima potvrdivši posebne redove za njihovo oslo- 
bođenje, ustanovivši Djelo Sv. Djetinstva za oslobo- 
đenje djece, i naredivši da se svake godine na dan 
Vodokršća sabire po svim crkvama milostinja za otkup 
robova, onda možemo slobodno zaključiti da se ukinuće 
ropstva imade zahvaliti jedino kršćanstvu. Krist, naš 
Bož. Spasitelj, donio je njima duhovnu i društvenu 
slobodu“) 

Kršćanstvo nije rehabilitirao samo jadnog roba, 
nego ie visoko podiglo i dostojanstvo žene. Krist se 
botio roditi od žene: factus ex muliere (Gal. IV, 4). 
Time je najbolji oplemenio u poganstvu poniženi žen- 
ski spol. Zato o Bl. Djevici Mariji, Majci Božjoj, ovako 
divno pjeva veliki Dante: 

>Tu sei colei che P umana natura 
Nobilitasti si che il tuo Fattore 
Non disdegnd di farsi tua fattura.« (Par. 38, 3-6.) 
»Tobom ljudska narav plemenita 
Tako posta da Stvorac pregori 
Postat djelom djela svog vlastita.« 
(Divna gluma Uecellini-a.) 
Tko da odsele reče da je žena niže biće dd čovjeka? 

Krist je još rehabilitirao ženu naglasivši jedinstvo, 
nerazrješivost i svetost ženidbe, što sve dolazi u prilog 
njezinog dostojanstva. Žena je postala kraljicom ido- 
maćeg ognjišta, gdje razvija svoje blagotvorno djelo- 
vanje na dobro svoje obitelji, i po tom čitavog čovje- 
čanstva. Ona odgaja obitelji dobre lsinove i kćeri, Crkvi 
pobožne i odane članove, a domovini požrivovne gra- 
dane i odvažne branitelje. Istina je: Sv. Pavao veli 


*) Tko želi još potanje o ropstvu, može čitati opširnu 
raspravu uglednog francuskog povjesničara P. Allarda u VY. 
svesku uvaženog »Dicetionanaire Apologetique de Ja Foi Ca- 
tholique«, izdanog pod upravom Isusovca D' Alšs, sveuč. pro- 
lesora u Parizu, str. 1457—15922, 


34 


=. meko pokoravaju svojim muževima kao Go- 
spodinu, Jer je muž glava ženi kao što je Krist glava 
Crkvi< (Efez. 5, 22-23), ali to zahtijeva jedinstvo UprTa- 
ve, jer svako uređeno društvo treba da imade svog 
glavara. Ali: žena i ako je podložna mužu, vazda je 
drugarica čovjeku, kako je to Gospodin Bog bio od- 
redio u raju zemaljskomu kada je rekao: »Učinimo 
čovjeku pomoćnicu sličnu njemu.« (Gen, 2, 19.) Stoga 
lijepo na ovu riječ sv. Pisma nadovezuje veliki crkveni: 
Naučitelj sv. Toma Akvinski: »Bog nije učinio ženu od 
Adamove glave, kao da bi žena imala biti gospodaricom 
čovjeka; niti od nogu, kao da bi mu imala biti ropki- 
njom, nego iz prsiju kao iz stana ljubavi, e da mu bude 
nježnom i plemenitom suradnicom.« (I p. q XC IIa.3.) 
Sv. Pavao pak naređuje svim ljudima: »Muževi, ljubite 
svoje žene kako je Krist ljubio Crkvu i samoga sebe 
predao za nju... Svaki od vas neka ljubi svoju ženu 
kao sebe samoga.« (Efez. 5, 25, 33.) I zata za kršćanina 
žena nije kao »igračka ili cvjetić što ga putnik zausta- 
vivši se na obali rijeke, bere za svoju zabavu ili za 
udovoljenje svojim hirovima«, što je naučao Epiktet, 
nego ona je prava njegova drugarica, mila pomoćnica, 
mala kraljica u obitelji, brižna i požrtvovna odgojite- 
ljica svoje djece, obiteljski anđeo i ustrpljiva tješite- 
ljica svoga muža u teškim iborbama ovoga živola. Na- 
dodamo li jošter da je Isus ponovno igvečano potvrdio 
nerazrješivost ženidbe riječima: »Što je Bog združio, 
nek čovjek ne rastavlja« (Mat. 19, 6), i time ženu naj 
više zaštitio, nije li onda svakomu posve jasno da je 
Krist najveći dobročinitelj žene, tog po naravi slabijeg 
bića. kao što i čitavog ljudskog društva, kada je učvrstio 
temeljnu socijalnu stanicu, obitelj, posvetivši ženidbu 
kramenat, i osudivši pogansku 


koju je uzdigao na sa ka 
poligamiju (mnogoženstvo) i rastavu braka, te dvije 


najveće rak-rane bijednog čovječanstva? 
Premili vjernici. ostaje nam jošter da u kratko 
razmotrimo što je naš Bož. Spasitelj učinio na zaštitu 

nejake djece, siromaha te ostalih nevoljnika. Otvorimo 
li sv. Evanđelje, nači čemo da je Isus poselmu ljubav 
iskazivao prema djeci. On je osobito volio nevinu dijecu. 
Tako evanđelista sv. Marko pripovijeda ovaj ganutljivi 
Prizor: Jednoga dana, neke dobre osobe, vjerojatno 
njihove majke, »donosile su k njemu djecu da ih se 
dotakne. A učenici su branili onima koji su ih donosili. 
A kad io viđe Isus, ne bi mu to drago pa im reče: 
Pustite djecu neka dolaze k meni i ne brhnite im, jer 
je takovih kraljevstvo nebesko. Zaista vam kažem: 
Tko ne primi kraljevstva Božjega kao dijete, neće ući 
u njega. ] zagrlivši ih stavi ruke na njih te ih blago- 
slovi.« (Mk. 10, 13—16.) Drugi put kada se njegovi 
učenici, ioš nesavršeni, prepirahu među sobom tko je 
veći u kraljevstvu nebeskomu, Isus pozva dijete, po- 
stavi ga među njih i reče: »Zaista vam kažem: Ako se 
ne obratite i ne budete kao djeca, nećete ući u kra- 
ljevstvo nebesko. Koji se dakle ponizi kao ovo dijete, 
onaj je najveći u kraljevstvu nebeskomu. I tko primi 
jedno takvo dijete u molje ime, mene prima. A iko sa- 
blazni jednoga od ovih malenih, koji vjeruju u mene, 
bolje bi mu bilo da mu se objesi mlinski kamen što ga 
vrti osa0, o vratu njegovu i da potone u dubini mer- 
skoj... Gledajte da ne prezrete jednoga odi ovih ma- 
lenih, jer vam kažem: Anđeli njihovi gledaju uvijek 
lice Oca moga koji je na nebesima.« (Mat. 18, 2—10.) 
Iz ovih odlučnih riječi jasno izbije Koliko se ljubežljivi 
naš Spasitelj brine za djecu. On diže svoj glas usred 
poganskoga svijetla i kliče: nembjte prezirati djecu, 
jer su i oni sinovi Božji, braća Njegova, određeni za 
kraljevstvo nebesko. Nu nije to dosta: Isus ustaje na 
obranu dječje slabosti i kliče: Nemojte snblazniti jed- 
noga od ovih malenih, i prijeti teškim kaznama onim 
koji bilo kako smućuju djecu. Neka paze dakle dobro 
svi koji govorom, zlim štivom, opakim primjerom ili 
inače odvraćaju djecu od Krista! Napokon Bož. Spasi- 
teli Preporuča svima i djelotvornu ljubav za \djecu 

. glaroviti Bossuet, »pokazu 


kadno veli: »Tko primi jedno takvo dijete u ime moje, 
mene prima.« Sebe istovjetuje sa djecom. Ova je riječ 
proizvela prava čudovišta ljubavi u kršćanskom svijetu. 
Dijete je postalo predmetom osobite brige sa strane 
svih kršćana, Nastalo je upravo natjecanje kako da se 
pomogne djetetu u materijalnom i duhovnom pogledu. 
Na temelju ove Isusove preporuke nikoše posvuda 
sirotišta, zabavišta i svakojake dobrotvorne i odgojne 
ustanove na korist djece. Svi se erkveni redovi, muški 
i ženski, upravo takme u ljubavi za djecom. Dosta je 
da spomenemo, između tolikih, posebne ustanove za 
njih utemeljene od sv. Josipa Kalasancija, sv. Filipa 
Neri, sv. Jerolima Emiliani, sv. Ivana de la Salle sa 
redom Braće kršć, nauka, bl. Ivana don Boska sa svo- 
jim Salezijancima, Kotdlenga, i neizbrojnih drugih. 
Punim je pravom Isus nazvan najvećim prija- 
teljem malenih. To se isto može kazati i glede 
Isusove ljubavi za siromahe i nevoljnike. Dočim po- 
ganstvo prezire siromaha, Isus, kako zgodno opaža 
je siromahu i nevoljnomu 
posebno štovanje i ljubav« (u »govoru o uzvišenom 
dostojanstvu siromsha u katol. Crkvic). On ih smatra 
svojim prijateljima, izjavljuje da je u prvom redu po- 
slan da navješta evanđelje siromasima: »Evangelizaro 
pauperibus misit me.« (Luk. 4, 18.) Sabire svoje prve 
učenike i apoštole među siromašnijim, i njima pro- 
povijeda svoju nauku, sve protivno od poganskih id 
zofa, koji su mrzili prostu svjetinu i nijesu je smatral i 
dostojnom da primi bilo koju izobrazbu i obogati je 
znanjem. Znancst je po njihovom mišljenju bila o 
vilegij nekih odabranika, a nipošto prostog puka, a] 
poganski običaj Isus odlučno prekida i Njegovo je 
propovijedanje određeno ne samo za izabrane duhove, 
nego za čitavi narod. I zato po primjeru svog Bogž. 
Utemeljitelja sv. Crkva razv ija svoju propagandu, lomi 
kruh istine ne samo među više društvene staleže, nego 
rađe među niže pučanstvo, kojemu je teže doči do 

. nauka. Nu, Isus ne samo platonički uzvisuje siromaha, 
nego ga i djelotvorno pomaže. On naređuje svojim 
sljedbenicima da vazda priskaču u pomoć mevoljnicima. 
»Blaženi milosrčni jer će milosrđe doslignuti.« (Mat. 
B. 7.) Pače on je sebe istovjelovao sa siromasima 
slično kakono sa djecom. Pošto je kazao svojim učeni- 
cima da će ući u kraljevstvo jedino ako budu vršili 
djela milosrđa, završio je ovim značajnim riječima: 
»Zaista vam kažem, sve što ste učinili jednom od 'ove 
moje braće najmanje (naime siromasima i potr)»bnim), 
meni ste učinili.« (Mat. 25. 40.) Nije se stoga čuditi da 
se je Crkva vazda na oscbiti način starala za svaku 
bijedu i nevolju. Već su u početku apoštoli povjerili 
skrb za siromahe posebnom redu »đakona«, a tekom 
vijekova Crkva je ustanovila bezbroj karitativnih usta- 
nova. >Besplatne gostionire za siromašne putnike i 
bolnice za nemoćnike kršćani prvi osnivaju«, pohvalno 
ističe prof. Nodilo u već navedenom svom djelu (str. 32). 
Nema jedne ljudske nevolje za koju kršćanstvo nije 
tražilo ublaženje. U svakom stoljeću nikle su u tu 
svrhu move institucije, za starce, za slijepe, za gluho- 
nijeme, za gubave, za zapuštene i t. d, Može se slo- 
bodno reći da je povijest Crkve rječiti hvalospjev nje- 
zine mnogovrsne dobroivornosti. Prošle se godine po 
svemu svijetu svečano proslavila stogodišnjica ušsta- 
novljenja dobrotvornih Konferencija gv. Vinka: Paul- 
skoga, što ih zasnovao poznati veliki učenjak i apoštol 
Fridrik Ozanam. One se ne brinu samo za tjelesne 
čovječje nevolje, nego su njima na srcu i duševne po- 
trebe iskrniega, pa zalo zajedno sa djelima tjelesnog 
milosrđa vrše i duhovno milosrđe. Ne samo da dijele 
novčane pripomoći, nego potiču na dobro, tješe, obra- 
ćaju bijednike s kojima dolaze u doticaj. Ove su Kon- 
ferencije izvršile velika djela tekom jednoga stoljeća, 
ei dandanas sveudilj nesebično rade za dobro bliž- 
njega, tako da zaslužiše posebne pohvale ne samo od 
strane katolika, nego također od uglednih pripadnika 

drugih vjeroizpovjesti. Da spomenem gamo pohvalu 
što ju dade sadanji predsjednik Američke Unije, F. 
Roosevelt, u svom govoru držanom u New-Yorku kon-. 
cem prošlog oktobra, na velikom zboru upriličenom 
za proslavu njihove stogodišnjice. ,,U ovoj se prigodi - 
reče on - vrlo rado sjećam psovke što ju upravo pred 
sto godina baciše francuski revolucjionarci u obraz 
Crkvi, naime: >Crkvo, pokaži što si učinila!« Ja se 
rado sjećam kako je Crkva to izazivanje rado primila 
i kakvom je odlučnošću pokazala da ikrštanstvo nije 
mmtvo, da kršćanska vjera još žive, da je življenje i 
djelovanje katolika u skladu sa naukama njihove sv. 
Crkve. Upozoravam samo na činjenicu, da je samo 
Konferencija sv. Vinka lanjske godine, u samoj našoj 
državi poipuno uzdržavala 150 tisuća: siromaha i po- 
magala milijon puta s darovima, koji se ne bilježe. 
Ako pomislim da rade s istom nesebičnom ljubavi još 
mnogobrojne crkvene ustanove po svoj državi, onda se 
sve više uvjeravam da također kod nas Bog pobjeđuje." 
Premili vjernici, razgledali smo u kratkim pote- 
zima mnoge velike blagodati što ih je dolazak Kristov 
donio čovječanstvu, nu još je jednu preznamenitu na- 
uku iBož. Spasitelj proglasio koja je od: presudne važ- 
nosti za dobru upravu u svijetu i zato na veliku korist 
za čitavu ljudsku zadrugu. 'To nam lijepo kazuje toliko 
puta wpominjani prof. Nodilo, pa stoga navađamo do- 
slovne njegove riječi: Drugo sasvim novo, čime krš- 
tanstvo obdari svijet, jest sve dotle nepoznati Nazor, 
da je individualna savjest sebi svoja i neodvisna od 
civilne vlasti. Riječ Isusova: »Podajte cesarovo cesaru 
3 Božje Bogu« (Mat. 22, 21), protumačena prvi put od- 
govorom Petrovim i Ivanovim pretpostavljenoj židov- 
skoj oblasti: »Sudite je li pravo pred Bogom, da vas 
većma slušamo nego li Boga« (Djela Ap. 4 19), pro- 
izvede veliku promjenu u mišljenju i ponašanju ljudi, 
koji od onda počeli ne podređivati državi posebitoj, 
niti posebitom narodu svetinju religioznog uvjerenja. 

Dok se ovako spram države emancipirala savjesi čo- 
vječje duše, oglasi se nešto nečuveno doslije: razlika 


dviju vlasti, svjetovne i crkvene," (Str. 23.) U staro: 


je pogansko doba vlast vjerska i građanska bila naj- 
ijesnije spojena: Vrhovni civilni upravitelj bio je isto- 
dobno i vjerski veliki svečenik i sudac. Sve je bilo u 
njegove ruke usredotočeno, pa nije čudo da je on po- 
stao svemoćan. “Posve je krivo mišljenje da je u starim 
vladavinama čovjek uživao slobodu. On pače nije ni 
imao pojma o slobodi, On nije ni pomišljao da bi moglo 
postojati koje drugo pravo izvan prava domovine i nje- 
zinih bogova. Vlast je često mijenjala svoje oblike, ali 
bit države ostala je vazda skoro ista i njezina svemoć 
nije se umanjila. Vlast se zvala redom monarhija, ari- 
stokrzcija, demokracija, nu nijedna od ovih revolucija 


ne donese ljudima pravu slobodu, osobnu slobodu... 


Stari su narodi, osobito Grci, vazda pretjerivali u da- 
vanju važnosti i prava ljudskoj zajednici; to bez dvojbe 
dolazi odatle što je ova u počeiku imala neko sveto i 
religijozno obilježje.« Ovako zgodno karakteriše staro 
doba ugledni franc. naučenjak, inače skeptik u vjeri, 
akademik Fustel de Coulanges (u djelu »La citč An- 
tique« str. 269), pa govoreći o kršćanstvu ovako piše: 
»Kršćansivo je učilo da čovjek ne pripada društvu 
nego djelomično, da je on vezan na društvo svojim 
tijelom i svojim materijalnim interesima, da kao po- 
danik vladara imade mu biti podložan, kao građanin 
republike mora dati i svoj život za nju, ali da je za 
svoju dušu slobodan i nema pri tome obveza nego 
prema Bogu.« Zatim nadovezuje: >Ako se sada sjetimo 
što smo prije rekli o državnoj svemoći kod starih, ako 
promislimo do kojeg je stepena: grad, u ime svog sve- 
tog obilježja i vjere, vršio apsolutno gospodstvo, vidjet 
čemo da je ovo novo (naime kršćansko) načelo bilo 
izvorom odakle je mogla doći sloboda čovjeka poje-. 
dinca. Jednom kada se duša našla oslobođena, teže: 

se prebrodilo, i sloboda je postala mogućom qu socijal- 
nom redu.« (Ibidem str. 462 i 463.) 

Međutim ako je po kršćanstvu vlast izgubila sve- 
moć što ju imala u poganstvu, time nije bila oslabljena, 
nego bila je oslobođena od prevelikih tereta, koji ni- 
jesu na nju spadali. Nu kršćanstvo je na drugi bolji i 
čvršći način ojačalo ugled vlasti. Isus je naučao da 
svaka vlast dolazi od Boga. Kada je Pilat prigovorio 
mu što mu ne odgovara na upit i zaprijetio mu: »Ne 
znaš da imam vlast raspeti te i da imam vlast pustiti 
te«, Isus mu odgovara: >»Ne bi ti imao nikakve vlasti 
nada mnom da ti nije dano odozgora.« (Iv. 19, 10-11.) 
A veliki apoštol Pavao tu istu nauku odlučno nagla- 
suje: »Nema vlasti da nije od Boga: Dakle iko se pro- 
tivi vlasti, protivi se naredbi Božjoj, i oni koji se pro- 
tive, primiti će osudu na sebe.« (Rimlj. 13, 1-2.) Tako 
je Isus uzvisio, oplemenio i zaštitio vlast, koja je po 
naravi potrebita u svakom ljudskom društvu. Ali Bo- 
žanski je Učitelj istodobno i naglasio pravu zadaću i 
dužnosti vlasti. Evo prevažnih Njegovih riječi u tom 
pogledu: >Znate da poganski knezovi vladaju s njima 
i prvaci hoće da vrše vlast nad njima. Ne smije da tako 
bude među vama, nego koji hoće da bude među vama 
prvi, neka bude vaš sluga, kab što Sin čovječji nije 
došao da Njemu služe nego da On služi i da živat svož 
dade u otkup za mnoge.« (Mat. 20, 25—28.) Ovim je 
jasno Isus označio zadaću vlasti, naime da služi jedino 
općem dobru. h 

Premili vjemici, razgledali smo vanredne blago- 
dati što ih je dolazak Kristov donio ne samo čovjeku 
pojedincu, nego i čitavoj ljudskoj zajednici. ke smo 
radikalni preokret što ga je pro izvelo u svijetu Njegovo 
sv. evanđelje, i punim pravom možemo. bez straha us- 
tvrditi da je naš Bož. Spasitelj najveći dobročinifelj 
ljudskoga roda koli u duhovnom, toli u socijalnom po- 
gledu. Mogli bismo još navesti što je Isus učio o pravoj 
svrhi i korisnoj uporabi bogatstva, ali to bi nas na 

dugo zavelo, samo napominjem da svaki kršćanin može 
lako posegnuti za važnim enciklikama velikih Papa 
Lava XIII, »Rerum novarum«, i sadanjeg slavno vla- 
dajućeg Pija XI: »Quadragesimo Anno<*); tu će se na 
izvoru obavijestiti kako sv. Crkva, vjerno stupajući 
stopama svog Bož. Učitelja, ustaje na obranu bijednih 
radnika, pritisnutih od bezdušnog modernog bezvjer- 
skog kapitalizma, koji neće da se obazire na zapovjedi 
pravice i ljubavi, što ih kršćanstvo strogo propovijeda 
na adresu svih ljudi, velikih i malih, jer je uvjereno 
da će samo tada, kada zavladaju posvuda i u svemu ta 
spasonosna Kristova načela, zasjati mir ii zadovoljstvo 
bijednom čovječanstvu. To isto ispovijedaju mnogi. 
suvremeni učenjaci i državnici, koji i ne pripadaju 
kaloličkoj Crkvi. Svakomu je izobraženom čovjeku 
poznato divno priznanje što ga je dao kršćanstvu uva- 
ženi franc. filozof i povjesničar, inače pozitivista Hipo- 
lit Taine: +Kršćanstvo je jošter - veli on - za četiri- 
stotine ljudskih ktvorova duhovni organ, veliki par 
krila, neophodno poirebit da podigne čovjeka u više 
sfere povrh njegovog gmižućeg života i njegovih uskih 
vidika, te ga po ustrpljenju, rezignaciji i nadi doveue 
do duhovne vedrine; da ga preko umjerenosti čistoće 
i dobrote uzdigne do požrtvovnosti, pače i žrtve samoga 
gebe. Vazda i posvuda kroz vo 18 vijekova netom 
ova krila malaksaju ili ih tko skrši, odmah nisko pada 
javno i privatno ćuđoređe (podertano od mene) [u djelu 
»Origines de la France contemp: Le Regime molerne«, 
sv. II, str. 11€-119]. Jednako se izrazuje i predsjednik 
Američke Unije F. Roosevelt. On je u više prigoda 
smatrao shodnim da istakne, kako su vjera i vjerska 


5) Zgodan hrvatski prijevod enciklike »Quadragesimo 
Amno« izdala je »Moderna socijalna knjižnica« u Zagrebu, što 
ju pokrenulo agilno naše akademsko društvo »Domagoj«. - 
Može se nabaviti kod Ive Lendića, Trenkova, ul. 1/II, uz cijenu 
od Din. 4. Zaslužuje da svi katolici bez razlike podupru ovu 
korisnu inicijativu. 


42 


načela cenovicom blagostanja za narode. Nazad malo 
vremena je na nekom važnom sastnku u New-Yorku 
rekao: »Svaka me godina na svom izmaku sve to više 
uvjerava da čovječanstvo napreduje u praktičnom pri- 
mjenjivanju kršćanskih zasada, u koliko se one tiču 
života pojedinaca.« Govoreći o raznovrsnom radu ko- 
jim religija ublažuje ljudske patnje i popravlja krivice, 
izjavio je: »Još se više utvrđujem u svom dubokom 
uvjerenju da Bog nastavlja svoj put.« »Uvijek sam bio 
stalan - rekao je također Roosevelt - da ćemo pobije- 
dili, jer duh Amerike proizlazi iz pouzdanja u drage 
institucije naše zemlje, ali također i iz vjere istinske 
i tvrde u božansko vodstvo Svemogućega.« Tu skoro 
je opet na javnom sastanku >Narodnog Kapitala« u 
Washingtonu državni poglavica U.S.A. svratio pažnju 
nacije na ulogu koju religija ima da vrši u zadaći koja 
nam predktoji. Rekao je: >Kad bi me iko pitao da 
idefinujem veliku zadaću, što je koli Crkva toli Država 
traže za svakog čovjeka, žemu i dijete ove nacije, rekao 
bih da. je ta velika zadaća život bujniji, sretnili« Prvi 
kršćani su na megdan izazvali pogansku moralku 
Grčke i Rima. Mi smo najpripravniji da izazovemo 
pogansku moralku, koja se iznova ispoljava u mnogim 
fazama naše bahate modeme civilizacije. Poganstvo 
je bilo izazvano i uspješno poraženo samo jedinstvom 
kršćanske misli. Kršćanstvo se je pojavilo u doba po- 
znato po dubokom jazu koji je dijelio povlaštene ođ 
potlačenih: u eri demarkacijonih linija pobieditelja i 
pobijeđenih, u vijeku razlika između kaste i kaste, 
između oprečnih filozofija, koje su ise temeljile više 
na teorijama nego li na ljudskoj praksi. Kršćani prvih 
vremena bijahu ujedinjeni u jednom socijalnom idealu. 
Danas se dajemo opet na jedno putovanje u carstvo 
ljudskih odnošaja. Ona institucija koju zovemo Vla- 
dom, stavlja sebi u dužnost da sredstvima socijalnim 
i ekonomskim postigne onu istu svrhu, za koju radi 
religija sa sredstvima socijalnim i duhovnim. Pri- 

znajemo pojedincu pravo da traži i postigne gvoju pra- 
vednu plaću, svoju pravednu korist, pravednim putem, 
ali samo do te mjere da se ne sukobi sa interesima 
svoga bližnjega i da ga ne ugujetava, U isto vrijeme 
smo saglasni u tomu da tražimo jedan kolektivni napor 
u velikim potezima socijalnog plana, a taj kolektivni 
napor da bude u potpunom suglasju sa socijalnim na- 
ukama kršćanstva. Tražeči veči materijalni napredak, 
naglašava Predsjednik, moramo tražiti »materijalno 
blagostanje osnovano na duhovnim i socijalnim vrekl- 
notama. Prema ovoj novoj definiciji blagastanja, relli- 
gija i vlade svaka u svom djelokrugu, mogu raditi 
složno. Vlada može svakako tražiti da religija pro- 
glašuje u svom naučavanju ideale socijalne pravde, 
dok joj vlada istodobno jamči ilobodu. Ona može, a da 
je se ni malo-ne sumnjiči kao da se upliće u vladin 
djelokrug, da sa svojim naukom i načelima istavi mili- 
june svojih vjernika u položaj te traže od svojih vlada 
uzdržavanje i napredak u bujnijem i sretnijem životu. 
Religija — zaključio je Predsjednik — ima danas ve- 
ćeg utjecaja u svijetu da rvlada gramrivosi i razvije 
ovu novu filozofiju nego li vlade. Crkva i Država su 
pravedno ujedinjeni u ovoj zajedničkoj svrsi. S pomoću 
Božjom na putu smo koji vodi ovoj meti.« (>Osserva- 
tore Romano< od 4. siječnja tek. god., br. 2.) Ovako 
se divno izrazuje o blagotvornom uplivau vjere pred- 
sijednik velikog američkog naroda, a u svijetu i kođ 
nas mnogi mali ljudi omalovažavaju vjeru i prigova- 
raju joi što nije uspjela dosele preobraziti svijet. Na 
ovo je već davno zgodno odgovorio veliki Naučitelj 
Crkve, sv. Ambroz: »Kao što onaj koji bježi od sunca 
i sakriva se pred njim, ne može da uživa blagodat nje- 
gove svjetlosti i topline, tako isto tko prezire spaso- 
nosnu gvjetlcet i milost vjere Kristove, svojom kriv- 
“ njom propada i umire« 1 zato opravdano dovikuje 
glasoviti kard. Mercier: »Javna aposthzija današnjeg 
čovječnstva najveći je zločin XIX vijeka.« 

iPremili vjernici, čuli ste u ovoj moioj poslanici za 
izvanredna dobročinstva što nam ih naš predobri Spa- 
sitelj postigao svojim Utjelovljenjem, svojom prsgor- 
kom mukom i s«ramotnom smrću na križu, pa kako aa 
mu se na to što dostojnije odužimo? »Quid retribnam 
Domino pro omnibus quae retribuit mihi« (Ps. 115,12) 
moramo da i mi xa okrunjenim prorokom sebe za- 
pitamo, te sa istim psalmistom da svim srcem odgovo- 
Timo: »Benedic anima mea Domino et noli loblivisci 
omnes retributiones ejus« (Ps. 102, 2): »Blagoslivljaj 
dušo moja Gospodina i nemoj zaboraviti na sva dobro- 
činstva Njegova.« Držite dakle vazda svi živo u pameti, 
premili vjernici, Isusovu predragocjenu muku i smrt; 
razmatrajte često, napose prigodom ove sv. korizme, 
o neizmjernoj Njegovoj ljubavi, očitovanoj nam posebno 
time što je samoga sebe za nas predao; djelotvorno se 
okoristite velikim duhovnim milostima i darovima što 
nam ih On zaslužio, te budite sveđer kao zdrave mla- 
dice tijesno združeni sa duhovnom lozom, Kristom! 
Osobito odlučite da nećete nikada izostaviti u dam 
svetačni sv. Misu, tu svetu nekrvnu žrtvu, koja nam 
dozivlje u pamet Spasiteljevu smrt na križu, pače na- 
stojte svi, koji ikako možete, da češće, po mogućnosti 
i gvaki dan prisustvujete ovom velikom posvetilištu, 
iz kojega možete crpiti obilje milosti duhovnih i vre- 
menitih za sebe, za svoje obitelji, za žive i za mrtve, 
za sv. Crkvu, za čitavi svijet. Gojite u svojim obite- 
ljima velekorisnu pobožnost sv. ružarija, koja nam 
stavlja pređ oči život, muku i smrt, te slavno uzvišenje 
našega Bož. Spasitelja, kao što i Njegove preljubljene 
Majke, i obavljajte je vazda skupno sa svojom djecom. 
Napose pak udovoljite svi vrućoj Isusovoj želji i sje- 
dinite se češće s Njime u presv. oltarskom sakramenitu. 
Osobito neka nitko na nijedan način ne izostane ođ 
euhar. gozbe u vrijeme vazmeno, jer sada je vrijeme 
prijatno, sada vrijeme spasenja, kako nam poručuje 
veliki aposto! Pavao, Obraćam se pak na poseban na- 

čin vami, kršćanski roditelji: čuvajte vašu djecu, koju 
je Isus toliko volio, od svake duhovne pogibli, kakovih 
dandanas imade na pretek. Odgajajte ih u pen 
kršć. duhu, a da ih uspješno očuvate od opakih pri: 
goda, upisujte ih u naša katolička vjerska društva, u 
djevojačka, omladinska, križarska, gdje će se učvrstiti 
u vjeri, okrijepiti u pobožnosti te odgojiti na dobro 
vaše, na korist vjere i otačbine. Još nešto smatram 
potrebitim da napose naglasim: Kako dobro gznadete, 
premili vjernici, u ljetnoj sezoni na žalost moramo 
često da gledamo u nešim primorskim mjestima dosta 
škandala sa strane nekih stranaca, koji dolaze da uži- 
vaju ovo divno naše more i sunce. Nemojmo nipošto 
dozvoliti da nas oni takovim svojim ponašanjem omalo- 
važuju i bezobzirno vrijeđaju naš kršćanski moral, 
kojim se možemo jedino ponositi, te se svuda odmah u 
početku odlučno i neustrašivo živo (dignimo svi na 
zaštitu povrijeđenog javnog morala, jer je vazda isti- 
nito što je kazao veliki Lav XIII: »Ništa ne uzobješ- 
čuje više &mionost opakih nego li slabost dobrih.« Na- 
šom odlučnošću zadržati ćemo živo drskost njihovu i 
dati podstreka vlastima da bez straha nastupaju. Još 
jednu veliku dužnost svima napominjem: Budite, pre- 
mili vjernici, svi revni apostoli Kristovi u svijetu, širite 
Njegova spasonosna načela u vašoj okolini: u obitelji, 
“u društvima, u čitaonicema, u kafanama, posvuda gdje 
samo možete! 'To je vaša stroga dužnost, jer »svakomu 
je Gospodin naredio da se brine za iskmmjega isvoga«, 
i takovim aposlolatom najbolje ćete osigurati svoje 
spasenje. Svećenici ne mogu posvuda doprijeti i malo 
ih imade, pa ste dužni da im svi budete pri ruci, po- 
mozite ih u velikoj njihovoj misiji spasavanja duša! 
Pri tom će vam mnogo pomoći katolička štampa. Stoga 
širite katoličke knjige, osobito one sv. Jerolima, kkatol. 


novine, osobito za maše strane savremeno uređivan ' 


tjednik >Križ na Jadranu« i jedini katolički dnevnik 
»Hrvatsku Stražu«, koji odlučno ustaju na obranu vjere 

i Crkve i pobijaju tolike predrasude wjerskih pro- 
tivnika. 

Na koncu živo kličem sa uglednim franc. sveće- 
nikom i spisateljem Henrikom Perreyve: »Ljubite sve 
više Isukrsta! U tome sastoji čitavo naše kršćansivo. 
Ljubite njegovo Evanđelje, njegov duh, njegove pri- 
mjere, njegovu ljubav! Ljubite uzvišenost njegove 
nauke, njegovog života, njegove suze, njegova obeća- 
nja, njegov križ! Živite u svim ovim stvarima!« DA, 
premili vjernici, ljubite napose prigodom ove svete 
godine njegov sv. Križ, taj uzvišeni simbol našeg spa- 
senja, tu izrazitu našu zastavu, i podajte mu vazda i 
posvuda osobito štovanje i ljubav! Radostan sam što 
vam mogu već sada javiti, da ćemo Božjom pomoću, 
tekom ove godine, po svoj prilici u drugoj polovici 
dojdućeg kolovoza upriličiti hodočašće čitave naše bi- 
skupije k čudotvornom sv. Križu u Vrboskoj na otoku 
Hvaru wa posebnim svečanostima i slavljem, o čemu 
ćete svojedobno biti potanje obaviješteni. Priprav- 
ljajte se već sada na tu veliku svečanost! Vjernici pak 
otoka Brača osim toga posebnim će slavljem podignuti 
na najvišem vrhu otoka, Vidovoj gori, veliki križ, kao 
uspomenu izvanredne ove svete godine. Siguran sam 
da će oni u velikom broju toj svečanosti sudjelovati. 


Svrševam sa odlučnim riječima anoštola Pavla, 
koje moraju biti pravilo čitavog našeg života: »A ja - 
kliče veliki apoštol - Bože sačuvaj da se čim drkigim 
hvalim osim križem Gospodina našega Isukrsta« (Gal. 
6, 14), u kojem je spas, životi uskrsnuće naše, po komu 
smo spašeni i oslobođeni. Njemu jedinomu čast i dika 
u vijeke vijekova! Amen. 


U Hyaru, na dan Ukazanja Neoskvrnjene Djevice 
“a Lurdu, 11. veljače 1934. 
+ MIHO, biskup. 

Opaska. — Mp. dušobrižnici pročitati će ovu 
poslanicu svojim vjernicima u dvije ili tri nedjelje, i 
to u većim župama, gdje imađe više sv. Misa, ne samo 
na župskoj, nego i na jednoj drugoj najviše posjećenoj 
Misi. 

